cyanic-selkie/wikianc huggingface dataset:
റുഡോൾഫ് ഡീസൽ
ബാവേറിയയിൽ നിന്നും പാരീസിലേക്ക് കുടിയേറിയ തിയോഡോറിന്റെയും എലീസിന്റെയും മൂന്നു മക്കളിൽ രണ്ടാമനായി റുഡോൽഫ് 1858 -ൽ പാരീസിൽ ജനിച്ചു. ചെറുപ്പകാലം പാരീസിൽ ചെലവഴിച്ച റുഡോൾഫ് 1870 -ലെ ഫ്രാങ്കോ-പ്രഷ്യൻ യുദ്ധസമയത്ത് മറ്റു പല ജർമ്മൻകാരെയും പോലെ ജർമ്മനി വിടുകയും ലണ്ടനിൽ താമസമാക്കുകയും ചെയ്തു. എന്നാൽ യുദ്ധം തീരും മുൻപ് തന്നെ തന്റെ അമ്മാവൻ ഗണിതം പഠിപ്പിക്കുന്ന ഓഗ്‌സ്‌ബർഗിലേക്ക് ജർമൻ നന്നായി പഠിക്കാനായി അമ്മ 12 വയസ്സുള്ള റുഡോൾഫിനെ അയച്ചു. 14 വയസ്സിൽ തനിക്കൊരു എഞ്ചിനീയർ ആവണമെന്ന് മാതാപിതാക്കൾക്ക് കത്തയച്ച റുഡോൾഫ് 1873 -ൽ ക്ലാസിൽ ഒന്നാമനാവുകയും എഞ്ചിനീയറിങ്ങ് പഠിക്കാൻ ചേരുകയും ചെയ്തു. പഠിക്കാൻ പോകാതെ എന്തെങ്കിലും ജോലിക്ക് അവൻ പോകണമെന്നായിരുന്നു മാതാപിതാക്കളുടെ ആഗ്രഹം.
ജീവിതം, ജോലി
1879 -ജൂലൈയിൽ ടൈഫോയ്‌ഡ് ബാധിച്ച് പരീക്ഷയെഴുതാൻ കഴിയാത്ത റുഡോൾഫ് അടുത്ത പരീക്ഷയ്ക്ക് തയ്യാറെടുക്കുന്നതിനുള്ള ഇടവേളയിൽ സ്വിസ്സർലാന്റിൻ പ്രായോഗികമായ അറിവ് ലഭിക്കാനായി സൾസർ ബ്രതേഴ്സ് മെഷീൻ വർക്സിൽ ചേർന്നു. 1880 -ൽ ഏറ്റവും ഉന്നതനിലയിൽ പഠനം കഴിഞ്ഞിറങ്ങിയ ഡീസൽ പാരീസിലേക്ക് തിരിച്ചുപോവുകയും മ്യൂനിക്കിൽ തന്റെ ഗുരുവായിരുന്ന കാൾ വൺ ലിൻഡെയെ ഒരു ആധുനിക റഫ്രിജറേഷനും ഐസ് പ്ലാന്റും ഉണ്ടാക്കുന്നതിൽ സഹായിക്കുകയും ചെയ്തു. ഒരു വർഷത്തിനു ശേഷം ഡിസൽ അതിന്റെ ഡിറക്ടർ ആയി. 1883-ൽ മാർത്തയെ വിവാഹം കഴിച്ചതിനുശേഷവും അവിടെത്തന്നെ ജോലി തുടർന്ന ഡീസൽ ജർമനിയിലും ഫ്രാൻസിലും അനവധി പേറ്റന്റുകൾ സ്വന്തമാക്കി.
1890 -ന്റെ തുടക്കത്തിൽ കുടുംബവുമായി ഡീസൽ ബെർലിനിലേക്ക് താമസം മാറ്റുകയും താപകാര്യക്ഷമതയെക്കുറിച്ചും ഇന്ധന കാര്യക്ഷമതയെക്കുറിച്ചും കൂടുതൽ പഠനങ്ങൾ നടത്തുകയും ചെയ്തു. അമോണിയ വാതകം ഉപയോഗിച്ച് ആവിയന്ത്രം ഉണ്ടാക്കാന്നുള്ള ശ്രമത്തിനിടയിൽ അതുപൊട്ടിത്തെറിക്കുകയും ഗുരുതരമായ പരിക്കേറ്റ് മാസങ്ങളോളം ആശുപത്രിയിൽ കിടക്കേണ്ടിവരികയും തൽഫലമായി ആരോഗ്യത്തിനും കാഴ്ചയ്ക്കും കുറവ് ഉണ്ടാവുകയും ചെയ്തു.
അപ്രത്യക്ഷമാവലും മരണവും
1913 സെപ്റ്റംബർ 29 വൈകുന്നേരം ആന്റ്‌വാർപിൽ നിന്നും ലണ്ടനിലേക്കുള്ള പോസ്റ്റ് ഓഫീസ് ബോട്ടിൽ കയറിയ ഡീസൽ അത്താഴത്തിനുശേഷം രാത്രി 10 മണിയോടെ, പിറ്റേന്നു രാവിലെ 6.15 നു വിളിക്കണമെന്ന് നിർദ്ദേശം നൽകിയശേഷം ബോട്ടിലെ തന്റെ മുറിയിലേക്കു പോയി. അതാണ് അദ്ദേഹത്തെ അവസാനമായി ജീവനോടെ കണ്ട സന്ദർഭം. കിടന്നകിടപ്പിൽത്തന്നെ കാണാവുന്ന പോലെ വച്ചിരുന്ന വാച്ചും ആരും കിടക്കാത്തതു പോലെ വിരിച്ചിട്ട കിടക്കയും ആണ് പിറ്റേന്നു രാവിലെ കണ്ടത്. പത്തു ദിവസങ്ങൾക്കു ശേഷം നോർവെക്കടുത്തുള്ള വടക്കൻ കടലിൽ നിന്നും ഒരു ഡച്ച് ബോട്ടിന് ഒരു മൃതദേഹം കിട്ടുകയും, വല്ലാതെ അഴുകിയ അതിൽ നിന്നും കിട്ടിയ വസ്തുക്കൾ എടുത്ത് ആ ദേഹം വീണ്ടും കടലിൽ ഉപേക്ഷിക്കുകയുമാണ് അവർ ചെയ്തത്. ഒക്ടോബർ 13 -ന് ആ കിട്ടിയ ഗുളികപ്പാത്രവും, കൊച്ചുപിച്ചാത്തിയും പേഴ്സും, ഐഡന്റിറ്റി കാർഡും വച്ച് ഡിസലിന്റെ മകൻ അതു തന്റെ പിതാവിന്റേത് തന്നെയാണെന്നു സ്ഥിരീകരിച്ചു. ആ മരണത്തെപ്പറ്റി പല നിഗമനങ്ങളും ഉണ്ടായെങ്കിലും അദ്ദേഹത്തിന്റെ ജീവ ചരിത്രകാരന്മാർ അതൊരു ആത്മഹത്യ തന്നെയാണെന്ന് ഉറച്ചുപറയുന്നു. പലകമ്പനികളുടെ ബിസിനസ് താത്പര്യങ്ങളും സൈനിക താത്പര്യങ്ങളുമെല്ലാം മരണത്തിനു പിന്നിലുണ്ടാകാമെന്ന് നിഗമനങ്ങൾ ഉണ്ടെങ്കിലും അതിനൊന്നും നിരത്താൻ വേണ്ടത്ര തെളിവുകൾ ഉണ്ടായിരുന്നില്ല.
പിന്നത്തെ ആഴ്ചയേ തുറക്കാവൂ എന്നും പറഞ്ഞ് പോവുന്നതിനു മുൻപ് ഡീസൽ നൽകിയ ബാഗ് ഭാര്യ തുറന്നുനോക്കി. പണമായി രണ്ടു ലക്ഷം ജർമൻ മാർക്കും കാശൊന്നും ബാക്കിയില്ലെന്നു കാണിക്കുന്ന ഏതാനും ബാങ്ക് സ്റ്റേറ്റുമെന്റുകളും മാത്രമേ അതിൽ ഉണ്ടായിരുന്നുള്ളൂ. കപ്പലിലേക്ക് കൂടെക്കൊണ്ടുപോയ ഡയറിയിൽ 1913 സെപ്റ്റംബർ 29 -ന്റെ ദിവസം മരണത്തെ സൂചിപ്പിക്കുന്ന ഒരു കുരിശുചിഹ്നം വരച്ചിരുന്നു.
പിന്നീട്
ഡിസലിന്റെ കാലശേഷം ഡിസൽ എഞ്ചിനിൽ വലിയ മാറ്റങ്ങൾ ഉണ്ടാവുകയും ആവിയന്ത്രങ്ങൾക്ക് പകരക്കാരനാവുകയും ചെയ്തു. പെട്രോൾ എഞ്ചിനേക്കാൾ ഭാരവും ബലവും വേണ്ട നിർമ്മിതി ആയതിനാൽ വിമാനങ്ങളിൽ ഇത് വ്യാപകമായി ഉപയോഗിച്ചിരുന്നില്ല (എന്നാൽ ഇതും കാണുക വിമാനങ്ങളുടെ ഡിസൽ എഞ്ചിൻ). എന്നാൽ സ്ഥിരമായി ഇരിക്കുന്ന യന്ത്രങ്ങളിലും, അന്തർവാഹിനികളിലും, കപ്പലുകളിലും, വാഹനങ്ങളിലും, ലോറികളിലും ആധുനികവണ്ടികളിലുമെല്ലാം ഡീസൽ യന്ത്രം ഉപയോഗിച്ചു തുടങ്ങി. വേഗതയെക്കാൾ കരുത്ത് വേണ്ടിടത്താണ് ഡിസൽ യന്ത്രങ്ങൾ കാര്യമായി ഉപയോഗിക്കുന്നത്. കരുത്തും ശക്തിയും ഉള്ളതിനാൽ വലിയ ട്രക്കുകളിൽ ഡീസൽ എഞ്ചിനാണ് ഉപയോഗിക്കുന്നത്. പുതിയ രൂപകൽപ്പനപ്രകാരം വന്ന മാറ്റങ്ങളിൽ വിമാനങ്ങളിലും ഇത്തരം യന്ത്രങ്ങൾ ഉപയോഗിക്കുന്നു. അവയിൽ ഡീസലോ ജറ്റ് ഇന്ധനമോ ഉപയോഗിക്കുന്നു. പെട്രോളിനേക്കാൾ ഇന്ധനക്ഷമത ഡിസലിനാണ്. കൽക്കരിപ്പൊടിയോ സസ്യഎണ്ണയോ ഉപയോഗിക്കാനായിരുന്നു ഡീസലിനു താത്പര്യം. ശരിക്കും അദ്ദേഹത്തിന്റെ യന്ത്രം പ്രവർത്തിച്ചത് നിലക്കടല എണ്ണയിലാണ്.
പെട്രോളിയത്തിന്റെ ലഭ്യതയെക്കുറിച്ചുള്ള പേടി ഉയർന്ന 2008- -ൽ വീണ്ടും സസ്യഎണ്ണയാൽ പ്രവർത്തിക്കുന്ന യന്ത്രങ്ങൾ ചർച്ചയിൽ നിറഞ്ഞു. ഇന്നും പെട്രോളിനേക്കാൾ സുരക്ഷയുള്ളതിനാൽ ഡിസൽ തന്നെയാണ് വ്യാപകമായി ഉപയോഗിക്കപ്പെടുന്ന ഇന്ധനം.
പുറത്തേക്കുള്ള കണ്ണികൾ
വർഗ്ഗം:ശാസ്ത്രജ്ഞർ
തോറാ ബിർച്ച്
തോറാ ബിർച്ച് (ജനനം : മാർച്ച് 11, 1982) ഒരു അമേരിക്കൻ നടിയാണ്. is an American actress. "Day by Day", "Purple People Eater" (1988) എന്നീ ചിത്രങ്ങളിലെ അഭിനയത്തിന് അവർക്ക് ഒരു 9 വയസിനുള്ളിലെ മികച്ച നടിയ്ക്കുള്ള "Young Artist Award" ലഭിക്കുകയുണ്ടായി  "All I Want for Christmas" (1991), "Patriot Games" (1992), "Hocus Pocus" (1993), "Monkey Trouble" (1994), "Now and Then" (1995) "Alaska" (1996) എന്നിവയാണ് തോറാ ബിർച്ച് അഭിനയിച്ച പ്രധാന ചിത്രങ്ങൾ.
ജാഫ്ന
അവലംബം
വർഗ്ഗം:ശ്രീലങ്കയിലെ നഗരങ്ങൾ
കാത്തിരുന്ന നിക്കാഹ്
1965-ൽ പുറത്തിറങ്ങിയ മലയാളചലച്ചിത്രമാണ് കാത്തിരുന്ന നിക്കാഹ്. തങ്കം മൂവീസിനു വേണ്ടി രാജു എം. മാത്തൻ നിർമിച്ചതാണ് ഈ ചിത്രം. ജിയോപിക്ചേഴ്സ് വിതരണം നടത്തിയ കാത്തിരുന്ന നിക്കാഹ് 1965 സെപ്റ്റംബർ 7-നു പ്രദർസനം ആരംഭിച്ചു.
പുറത്തേക്കുള്ള കണ്ണികൾ
വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ
ശ്രീരാമ വിലാസം പ്രസ്, കൊല്ലം
കേരളത്തിലെ പ്രമുഖമായ അച്ചുകൂടങ്ങളിലൊന്നായിരുന്നു കൊല്ലത്തെ ശ്രീരാമ വിലാസം പ്രസ്. കെ.ജി. പരമേശ്വരൻ പിള്ളയും സഹോദരൻ കെ.ജി. ശങ്കറുമായിരുന്നു സ്ഥാപകർ. 1925 ൽ കൊല്ലത്തെ മുത്തു സ്വാമി റെഡ്യാരിൽ നിന്ന് വിലയ്ക്കു വാങ്ങിയ പ്രസിലാണ് തുടക്കം. 1928 ൽ മലയാളരാജ്യം ചിത്രവാരിക പ്രസിദ്ധപ്പെടുത്തിത്തുടങ്ങി. കെ.ജി. ശങ്കറായിരുന്നു ആദ്യ പത്രാധിപർ. കോൺഗ്രസ് പ്രചാരണത്തിനു വേണ്ടി 1929 മുതൽ മലയാളരാജ്യം പത്രമാരംഭിച്ചു. സി.വി. കുഞ്ഞുരാമനായിരുന്നു പത്രാധിപർ. ആദ്യ പത്തുവർഷത്തോളം അദ്ദേഹം തുടർന്നു. പത്ര വിതരണത്തിന് സ്വന്തമായി ബസ് സൗകര്യം ഉണ്ടായിരുന്നു. മുപ്പതുകളിൽ ഏറ്റവും പ്രചാരമുള്ള മലയാള പത്രമായി ഉയർന്നു. കെ.ജി. ശങ്കർ പക്ഷാഘാതത്താൽ കിടപ്പിലായതോടെ പത്രത്തിന്റെ നിയന്ത്രണം കെ.ജി. പരമേശ്വരൻ പിള്ളയ്ക്കായി. മലയാള രാജ്യം ദേശീയ നയം കൈവെടിയുകയും സി.പി. യെ അനുകൂലിക്കുന്ന നിലപാട്സ്വീകരിച്ചു. കെ.എസ്.ആർ.ടി.സി. യുടെ ടിക്കറ്റുകളും പാഠപുസ്തകങ്ങളും ഇവിടെ നിന്നാണ് അച്ചടിച്ചിരുന്നത്. ഉത്തരവാദ ഭരണ പ്രക്ഷോഭത്തെ നഖശിഖാന്തം എതിർത്ത പത്രം പൊതു ജനങ്ങളുടെ അവജ്ഞയ്ക്ക് പാത്രമായി. പ്രചാരം നന്നെ കുറഞ്ഞു.
പുസ്തകങ്ങൾ
മുന്നൂറിൽപ്പരം മലയാള പുസ്തകങ്ങൾ ഇവിടെ നിന്നു പുറത്തിറങ്ങിയിട്ടുണ്ട്. വ്യാഖ്യാനത്തോടുകൂടിയ ദശോപനിഷത്തുകളാണു് അവയിൽ പ്രധാനം. കണ്ണശ്ശരാമായണം ഉത്തരകാണ്ഡവും അവിസ്മരണീയമാണ്. നൂറ്റിപ്പതിനൊന്നു ദിവസത്തെ ആട്ടക്കഥകളും അറുപതു ദിവസത്തെ തുള്ളൽക്കഥകളും പ്രസിദ്ധീകരിച്ചിട്ടുണ്ടു്. ആമാതിരി പുസ്തകപ്രകാശനത്തിനു മാർഗ്ഗദശി കൊല്ലത്തെ എസ്. റ്റി. റെഡ്യാറാണെങ്കിലും കുറേക്കൂടി അധികം കഥകൾ ശ്രീരാമവിലാസംവക പുസ്തകങ്ങളിലുണ്ടു് എന്ന് ഉള്ളൂർ, കേരള സാഹിത്യ ചരിത്രത്തിൽ പറയുന്നു. സിദ്ധ വൈദ്യ ഗ്രന്ഥങ്ങൾ മുതലായവ ഇവിടെ നിന്ന് പുറത്തിറങ്ങി എസ്. ടി. റെഡ്യാർ ആന്റ് സൺസിനോട് മത്സരിച്ചു വിലകുറഞ്ഞതും മനോഹരവുമായ രാമായണ മഹാഭാരത കൃതികളുടെ പതിപ്പുകൾ ശ്രീരാമ വിലാസം പുറത്തിറക്കിയിരുന്നു.
അടച്ചു പൂട്ടൽ
നിരവധി നിയമ കുരുക്കുകളിലും സാമ്പത്തിക ബാധ്യതകളിലും പെട്ട് അറുപതുകളിൽ പത്രത്തിന്റെ പ്രവർത്തനം സ്തംഭിച്ചു. പത്രമോഫീസും പ്രസിദ്ധീകരണ ശാലയും അടച്ചു പൂട്ടി. എറണാകുളം, ആലപ്പുഴ, തിരുവനന്തപുരം എന്നിവടങ്ങളിൽ പ്രവർത്തിച്ചിരുന്ന ബുക്ക് ഡിപ്പോകളും അടച്ചു. എറണാകുളത്ത് മറൈൻ ഡ്രൈവിനടുത്ത് പ്രസ് ക്ലബ്ബ്റോഡിലായിരുന്നു ശാഖ പ്രവർത്തിച്ചിരുന്നത്. നവംബർ, 1976 ൽ കമ്പനി അടച്ചു പൂട്ടാൻ കോടതി ഉത്തരവായി. ലിക്വിഡേറ്ററെ 1976 ൽ നിയമിച്ചു.
അവലംബം
വർഗ്ഗം:കേരളത്തിലെ മുദ്രണാലയങ്ങൾ വർഗ്ഗം:അച്ചടിയുടെ ചരിത്രം വർഗ്ഗം:കൊല്ലം ജില്ലയുടെ ചരിത്രം
മ്ലാവേലി വായന
എറണാകുളം, കോട്ടയം ജില്ലകളിൽ പ്രചാരത്തിലുള്ള ഒരു നാടൻ കലാരൂപമാണ് മ്ലാവേലി വായന. 'ഡാവേലി വായന', ബ്ലാവേലി വായന, 'രാവേലി വായന' എന്നുമൊക്കെ ഇതിനെ പ്രാദേശികമായി പറയാറുണ്ട്. വീരശൈവ സമുദായക്കാരാണ് മ്ലാവേലി വായന നടത്തുന്നത്. ശ്രീ മഹാദേവന്റെ ലീലകൾ വർണിച്ച്, മനുഷ്യനെ നന്മയിലേക്ക് നയിക്കുന്ന സന്ദേശമാണ് ബ്ലാവേലി വായന നൽകുന്നത്. നൂറിലധികം ചിത്രങ്ങൾ ചൂണ്ടിക്കാട്ടി പാട്ടുരൂപത്തിൽ വിശദീകരിക്കുന്നു. മലയാളിക്കു മാത്രം മനസ്സിലാകുന്ന നാട്ടുഭാഷ ഇതിൽ കേൾക്കാം. കൃഷി, കാലിവളർത്തൽ, ഈശ്വരഭജനം, ദാനം എന്നിവയാണ് ബ്ലാവേലിയിലെ പ്രമേയം. പരദേശിയുടെ വേഷത്തിലെത്തുന്ന ശിവൻ എന്ന സങ്കൽപമുള്ളതിനാൽ ഭക്തിയോടെയാണ്‌ വീടുകളിൽ ബ്ലാവേലി വായനക്കാരനെ വരവേൽക്കുന്നത്‌. വായന വേളയിൽ കുടുംബങ്ങളിൽ നിന്നു കിട്ടുന്ന ദക്ഷിണയാണ് ഈ കലാകാരന്മാരുടെ വരുമാനം.
ചിത്രരചനയും അവതരണവും
മഞ്ഞളും അരിപ്പൊടിയും ചേർത്ത മിശ്രിതം കൊണ്ട്‌ പരുത്തിത്തുണിയിലാണ്‌ ബ്ലാവേലി വായനയ്ക്കുള്ള ചിത്രങ്ങൾ വരയ്ക്കുക. കാൻവാസ്‌ നന്നായി ഉണങ്ങിയ ശേഷം ശ്രദ്ധയോടെ ചുരുട്ടി കലണ്ടറു പോലെ കൊണ്ടുനടക്കും. നൂറിലധികം ചിത്രങ്ങൾ ഇതിൽ ആലേഖനം ചെയ്‌തിരിക്കും. ഓരോ ചിത്രത്തിലും ഒളിഞ്ഞിരിക്കുന്ന ഒരുപാടു കഥകൾ ചെറിയവടി ചൂണ്ടി പ്രത്യേക ഈണത്തിൽ പറയുന്നതാണ്‌ രീതി. കുട്ടികളുണ്ടാകാതെ ദുഃഖിച്ചിരിക്കുന്ന ദമ്പതികളുടെ വീട്ടിൽ ഒരു പരദേശി വരുന്നതും അവരുടെ ദുഃഖം കേൾക്കുന്നതുമാണ്‌ ബ്ലാവേലിയുടെ കഥാസാരം.
അവലംബം
വർഗ്ഗം:കേരളത്തിലെ അനുഷ്ഠാനകലകൾ
ദേശങ്ക മാക്സിമോവിച്ച്
ദേശങ്ക മാക്സിമോവിച്ച് (Десанка Максимовић 16 മേയ് 1898 - 11 ഫെബ്രുവരി 1993) ഒരു സെർബിയൻ സ്വദേശിയായ കവയിത്രിയും എഴുത്തുകാരിയും വിവർത്തകയുമായിരുന്നു. ബെൽഗ്രേഡ് സർവകലാശാലയിലെ വിദ്യാഭ്യാസകാലത്ത് 1920 ൽ മിസാവോ എന്ന സാഹിത്യ ജേണലിലാണ് അവരുടെ ആദ്യ കൃതികൾ പ്രസിദ്ധീകരിക്കപ്പെട്ടത്. ഏതാനും വർഷങ്ങൾക്കുള്ളിൽ, ബെൽഗ്രേഡിൽ അക്കാലത്ത് ഏറ്റവും സ്വാധീനമുള്ള സാഹിത്യ പ്രസിദ്ധീകരണമായ സെർബിയൻ ലിറ്റററി ഹെറാൾഡിൽ അവരുടെ കവിതകൾ പ്രത്യക്ഷപ്പെട്ടു. 1925 -ൽ മാക്സിമോവിച്ച് പാരീസ് സർവകലാശാലയിൽ ഒരു വർഷത്തെ പഠനത്തിനായി ഫ്രഞ്ച് സർക്കാരിൻറെ ഒരു സ്കോളർഷിപ്പ് നേടി. തിരിച്ചെത്തിയപ്പോൾ, ബെൽഗ്രേഡിലെ എലൈറ്റ് ഫസ്റ്റ് ഹൈസ്കൂൾ ഫോർ ഗേൾസിൽ പ്രൊഫസർ പദവിയിൽ നിയമിതയാകുകയും, രണ്ടാം ലോകമഹായുദ്ധം വരെ അവർ തുടർച്ചയായി ഈ പദവി വഹിക്കുകയും ചെയ്തു.
1933 -ൽ മാക്സിമോവിച്ച് ഒരു റഷ്യൻ കുടിയേറ്റ സാഹിത്യകാരനായ സെർഗേജ് സ്ലാസ്റ്റിക്കോവിനെ വിവാഹം കഴിച്ചു. 1941-ൽ നാസി ജർമ്മനി അവരെ ഹൈസ്കൂളിലെ ജോലിയിൽ നിന്ന് പിരിച്ചുവിട്ടതിനുശേഷം, ദാരിദ്ര്യാവസ്ഥയിലേക്ക് നീങ്ങിയ അവർ, മൂന്ന് വർഷത്തെ ജർമ്മൻ അധിനിവേശത്തെ അതിജീവിക്കാൻ പലതരം ജോലികൾ ചെയ്യാൻ നിർബന്ധിതയായി. ഈ കാലയളവിൽ ബാലസാഹിത്യം മാത്രം പ്രസിദ്ധീകരിക്കാൻ അനുമതിയുണ്ടായിരുന്ന അവരുടെ ദേശസ്നേഹ കവിതകളുടെ രഹസ്യമായി സമാഹരിക്കപ്പെട്ട ഒരു ശേഖരം യുദ്ധം കഴിയുന്നതുവരെ പ്രസിദ്ധീകരിക്കപ്പെട്ടില്ല. ക്രഗുജെവാക് കൂട്ടക്കൊലയോടനുബന്ധിച്ച് വെർമാച്റ്റ് സ്കൂൾ കുട്ടികളെ കൊന്നതിനെക്കുറിച്ചുള്ള ക്രാവാ ബാജ്ക (എ ബ്ലഡി ടെയിൽ) എന്ന കൃതിയും ഇതിൽ ഉൾപ്പെടുന്നു. യുദ്ധാനന്തര അനുസ്മരണ ചടങ്ങുകളിൽ ഇത് വ്യാപകമായി പാരായണം ചെയ്യപ്പെടുകയും ഏറ്റവും അറിയപ്പെടുന്ന സെർബിയൻ ഭാഷാ കവിതകളിലൊന്നായി മാറുകയും ചെയ്തു.
അവരുടെ 60 -ാം ജന്മദിനം ആഘോഷിക്കുന്നതിനായി, 1958 -ൽ മാക്സിമോവിച്ച് വിവിധ ബഹുമതികളുടെയും അവാർഡുകളുടെയും ഒരു നിരയിലേയ്ക്ക് തിരഞ്ഞെടുക്കപ്പെട്ടു. 1964 -ൽ, അവരുടെ ഏറ്റവും പ്രശംസനീയമായ ഒരു കൃതിയായ, ട്രാസിം പൊമിലോവാൻജെ (ഞാൻ ക്ലെമൻസി അന്വേഷിക്കുന്നു) എന്ന പേരിൽ പ്രതിബിംബാത്മക കവിതകളുടെ ഒരു വാല്യം പ്രസിദ്ധീകരിക്കപ്പെട്ടു. കൃതിയുടെ ടിറ്റോ ഗവൺമെന്റിനെക്കുറിച്ചുള്ള ഒളിഞ്ഞുള്ള വിമർശനം അതിനെ പ്രത്യേകിച്ചും ജനപ്രിയമാക്കി. അടുത്ത വർഷം, അവർ സെർബിയൻ അക്കാദമി ഓഫ് സയൻസസ് ആന്റ് ആർട്സിലെ പൂർണ്ണ അംഗമായി തെരഞ്ഞെടുക്കപ്പെട്ടു. 1970 -ൽ ഭർത്താവിന്റെ മരണത്തെത്തുടർന്നുള്ള മാക്സിമോവിച്ചിന്റെ കവിതകൾ മനുഷ്യമരണാവസ്ഥ വിഷയമാക്കിയുള്ളതായിരുന്നു. മാക്സിമോവിച്ച് 1970 കളിലും 1980 കളിലും ധാരാളം യാത്രകൾ നടത്തുകയും അവരുടെ വിദേശ സന്ദർശനങ്ങളിൽ ചിലത് നിരവധി കൃതികൾക്ക് പ്രചോദനമായിത്തീരുകയും ചെയ്തു. 1980 കളുടെ തുടക്കത്തിൽ സർക്കാർ സെൻസർഷിപ്പിനെ ചെറുക്കാനുള്ള ശ്രമങ്ങളിൽ ഏർപ്പെട്ട അവർ, 1993 ൽ മരണംവരെ ഈ വിഷയത്തിൽ സജീവമായിരുന്നു.
യുഗോസ്ലാവ് സാഹിത്യവൃത്തങ്ങളിലും പൊതുജനങ്ങൾക്കിടയിലും വ്യാപകമായ അംഗീകാരം നേടിയ ആദ്യ സെർബിയൻ കവയിത്രിയാണ് മാക്സിമോവിച്ച്. മറ്റ് സെർബിയൻ സ്ത്രീകൾക്ക് ഒരു മാതൃകയായി അവൾ പ്രവർത്തിച്ചതായി ഒരു സാഹിത്യ പണ്ഡിതൻ കുറിക്കുന്നു.
ജീവിതരേഖ
1920 -നും 1921 -നും ഇടയിൽ മിസാവോയിലാണ് മാക്സിമോവിച്ചിന്റെ കവിത ആദ്യമായി പ്രത്യക്ഷപ്പെട്ടത്. അവരുടെ ഒരു കവിത ജേണലിലെ ഏറ്റവും മികച്ചതായി വായനക്കാർ തിരഞ്ഞെടുത്തപ്പോൾ, നിരവധി സാഹിത്യ അവാർഡുകളിൽ ആദ്യത്തേത് അവരെ തേടിയെത്തി. ഏതാനും വർഷങ്ങൾക്കുള്ളിൽ, അക്കാലത്ത് ബെൽഗ്രേഡിന്റെ ഏറ്റവും സ്വാധീനമുള്ളതും ബഹുമാനിക്കപ്പെടുന്നതുമായ സാഹിത്യ ജേണലായിരുന്ന Srpski književni glasnik (സെർബിയൻ ലിറ്റററി ഹെറാൾഡ്) അവരുടെ കവിതകൾ അച്ചടിക്കാൻ തുടങ്ങിയതോടൊപ്പം, അവരുടെ നിരവധി കൃതികൾ യുഗോസ്ലാവ് ഗാനങ്ങളുടെ ഒരു സമാഹാരത്തിൽ പ്രത്യക്ഷപ്പെട്ടു. 1924 -ൽ മാക്സിമോവിച്ച് പെസ്മെ (കവിതകൾ) എന്ന പേരിൽ തന്റെ ആദ്യ കവിതാസമാഹാരം പ്രസിദ്ധീകരിച്ചു. കവിതാ സമാഹാരത്തിന് മികച്ച അവലോകനങ്ങൾ ലഭിച്ചു. ഈ സമയത്ത് ബെൽഗ്രേഡ് സർവകലാശാലയിൽ നിന്ന് ബിരുദം നേടിയ മാക്സിമോവിച്ച് പാരീസ് സർവകലാശാലയിൽ ഒരു വർഷത്തെ പഠനത്തിനായി ഫ്രഞ്ച് സർക്കാരിൽ നിന്ന് ഫെലോഷിപ്പ് നേടി. 1925 -ൽ അവൾ ബെൽഗ്രേഡിലേക്ക് തിരിച്ചെത്തിയപ്പോൾ, അവരുടെ സാഹിത്യ നേട്ടങ്ങളുടെ പേരിൽ സർക്കാരിൽ നിന്ന് ഒരു സെയിൻറ് സാവ മെഡൽ നേടുകയും നഗരത്തിലെ എലൈറ്റ് ഫസ്റ്റ് ഹൈസ്കൂൾ ഫോർ ഗേൾസിൽ പ്രൊഫസറായി നിയമിക്കപ്പെടുകയും ചെയ്തു.
1920 -കളുടെ അവസാനത്തോടെ, വംശീയ സംഘർഷങ്ങളാൽ സെർബ്, ക്രൊട്ട്സ് ആൻറ് സ്ലൊവേൻ സാമ്രാജ്യം തകർച്ചയെ നേരിട്ടു. 1929 -ൽ, അലക്സാണ്ടർ രാജാവ് വർദ്ധിച്ചുവരുന്ന ദേശീയതാപരമായ നീരസം ലഘൂകരിക്കുന്നതിനായി രാജ്യത്തെ യുഗോസ്ലാവിയ എന്ന് പുനർനാമകരണം ചെയ്യാൻ തീരുമാനിച്ചു. അധികം താമസിയാതെ, രാജ്യത്തിന്റെ രാഷ്ട്രീയ തർക്കങ്ങൾ സാഹിത്യ ലോകത്തേയ്ക്കും വ്യാപിച്ചു. യുഗോസ്ലാവ് സാഹിത്യം സ്വീകരിക്കേണ്ടതായ രാഷ്ട്രീയവും കലാപരവുമായ ദിശയോട് യുഗോസ്ലാവ് എഴുത്തുകാർക്ക് യോജിക്കാൻ കഴിഞ്ഞില്ല. പഴയ സാഹിത്യകാരന്മാർ നിലവിലുള്ള സാഹിത്യ മാനദണ്ഡങ്ങളോടൊപ്പം സഞ്ചരിക്കാൻ പാലിക്കാൻ താൽപ്പര്യപ്പെട്ടപ്പോൾ ചെറുപ്പക്കാർ ആധുനിക ജീവിതത്തെ വൈരുദ്ധ്യങ്ങൾ വിശദീകരിക്കാനും മനുഷ്യന്റെ ഉപബോധമനസ്സ് പര്യവേക്ഷണം ചെയ്യാനുമുള്ള ഒരു മാർഗമായ ആധുനികതയെ പ്രോത്സാഹിപ്പിച്ചു. പരമ്പരാഗത സാഹിത്യ രൂപങ്ങളിൽ നിന്നും പാരമ്പര്യങ്ങളിൽ നിന്നും വ്യതിചലിക്കാനുള്ള മാക്സിമോവിച്ചിന്റെ ഉറച്ച വിസമ്മതം യുഗോസ്ലാവ് സാഹിത്യ സ്ഥാപനത്തിലെ അവരുടെ പല സഹപ്രവർത്തകരിൽ നിന്നും കടുത്ത വിമർശനത്തിന് ഇടയാക്കി. "എന്റെ കവിതയെക്കുറിച്ചോ എന്നെ സംബന്ധിച്ചോ ഉള്ള തുളച്ചു കയറുന്ന തമാശകളോ വിമർശനാത്മകമായ പരാമർശങ്ങളോ എനിക്ക് മറക്കാൻ കഴിഞ്ഞിരുന്നില്ലെങ്കിൽ എനിക്ക് ഇപ്പോൾ ഉള്ളത്ര സുഹൃത്തുക്കൾ ഉണ്ടാകില്ലായിരുന്നു" എന്നാണ് അവർ പിന്നീട് കുറിച്ചത്. മഹാമാന്ദ്യകാലത്ത് യുഗോസ്ലാവിയ കടുത്ത സാമ്പത്തിക സാഹചര്യങ്ങളിലൂട കടന്നുപോകുകയും രാജ്യത്തിന്റെ രാഷ്ട്രീയ പശ്ചാത്തലം കൂടുതൽ മോശമായിത്തീരുകയുംചെയ്തു. ഈ സമയത്ത്, മാക്സിമോവിച്ച് തൻറെ രചനാപാടവം കവിതയിലേയ്ക്ക് കേന്ദ്രീകരിച്ചു. മിസാവോയുടെ പ്രസാധകനായ സ്മിൽജ സാകോവിച്ചിന്റെ ഭവനത്തിൽ സഹ എഴുത്തുകാർക്ക് മുമ്പാകെയാണ് അവരുടെ പല കവിതകളും ആദ്യമായി വായിക്കപ്പെട്ടത്. 1933-ൽ മാക്സിമോവിച്ച് റഷ്യൻ വംശജനായ സെർഗേജ് സ്ലാസ്റ്റിക്കോവിനെ വിവാഹം കഴിച്ചു. ജർമ്മൻ നേതൃത്വത്തിലുള്ള അച്ചുതണ്ട് ശക്തികളുടെ കടന്നുകയറ്റത്തിനും തുടർന്നുള്ള യൂഗോസ്ലാവിയയുടെ അധിനിവേശത്തിനും ശേഷം, തൊഴിൽ അധികാരികളുടെ നിർദ്ദേശമനുസരിച്ച് ഫസ്റ്റ് ഹൈസ്കൂൾ ഫോർ ഗേൾസിലെ അദ്ധ്യാപകവൃത്തിയിൽനിന്ന് മാക്സിമോവിച്ച് നിർബന്ധിതമായി വിരമിച്ചു. ദരിദ്രയായ അവർ സ്വകാര്യ വിദ്യാഭ്യാസം നൽകിയും കുട്ടികളുടെ വസ്ത്രങ്ങൾ തുന്നിയും ചന്തയിൽ പാവകളെ വിറ്റും ഉപജീവനത്തിന് ശ്രമിച്ചു. തന്റെ അപ്പാർട്ട്മെന്റിനെ തണുപ്പിൽനിന്ന് സംരക്ഷിക്കാന് മാക്സിമോവിക്ക് വിറക് ശേഖരിക്കാൻ ബെൽഗ്രേഡ് നഗരത്തിൽ നിന്നകലെയുള്ള അവാല പർവതത്തിലേക്ക് കാൽനടയായി സഞ്ചരിക്കേണ്ടിവന്നു. ഈ സമയത്ത് അവർ രഹസ്യമായി ദേശഭക്തി ഗാനങ്ങള് എഴുതിയിരുന്നെങ്കിലും കുട്ടികളുടെ പുസ്തകങ്ങൾ പ്രസിദ്ധീകരിക്കാൻ മാത്രമാണ് അനുമതി ലഭിച്ചത്.
പിൽക്കാല ജീവിതം
യുദ്ധാനന്തരം, ജോസിപ് ബ്രോസ് ടിറ്റോയുടെ നേതൃത്വത്തിൽ യൂഗോസ്ലാവിയ ഒരു സോഷ്യലിസ്റ്റ് രാഷ്ട്രമായി മാറി. ഫസ്റ്റ് ഹൈസ്കൂൾ ഫോർ ഗേൾസിൽ പ്രൊഫസറായി മാക്സിമോവിച്ച് പുനഃപ്രവേശനം നേടി. 1946 -ൽ അവർ പെസ്നിക് ഐ സവികാജ് (കവിയും അവന്റെ ജന്മദേശവും) എന്ന പേരിൽ ഒരു യുദ്ധ കവിതാ സമാഹാരം പ്രസിദ്ധീകരിച്ചു. 1941 ഒക്ടോബറിലെ ക്രാഗുജെവാക് കൂട്ടക്കൊലയിൽ കൊല്ലപ്പെട്ട കുട്ടികൾക്കായുള്ള ക്വാവ ബജ്ക (എ ബ്ലഡി ഫെയറി ടെയിൽ) എന്ന പേരിലുള്ള അവളുടെ അറിയപ്പെടുന്ന ഏറ്റവും പ്രശസ്തമായ കവിതകളിലൊന്നും ഈ ശേഖരത്തിലുൾപ്പെട്ടിരുന്നു. ഒരു കമ്മ്യൂണിസ്റ്റ് അനുബാവിയല്ലാതിരുന്നിട്ടും അവരുടെ കൃതികൾക്ക് യൂഗോസ്ലാവ് സർക്കാരിന്റെ അംഗീകാരം ലഭിച്ചിരുന്നു.
1964-ൽ, മാക്സിമോവിച്ച് സെർബിയൻ സാമ്രാജ്യത്തിന്റെ സ്ഥാപകനായിരുന്ന ദുഗാൻ ദി മൈറ്റിയുടെ 14-ആം നൂറ്റാണ്ടിലെ ഭരണത്തെ വിവരിക്കുന്ന ട്രാസിം പോമിലോവാൻജെ (ഞാൻ ക്ലെമെൻസി അന്വേഷിക്കുന്നു) എന്ന പേരിൽ പ്രതീകാത്മക കവിതകളുടെ ഒരു വാല്യം പ്രസിദ്ധീകരിച്ചു. ഈ ശേഖരത്തിന് നല്ല സ്വീകാര്യത ലഭിക്കുകയും വേഗത്തിൽ ഒരു ബെസ്റ്റ് സെല്ലറായി മാറുകയും ചെയ്തു. ഈ കൃതിയിലെ ടിറ്റോയ്‌ക്കെതിരായ വിമർശനത്തിൻറെ ഉളിയമ്പുകൾ, പ്രത്യകിച്ച് യൂഗോസ്ലാവ് സർക്കാരിൽ അനിയന്ത്രിതമായി വർദ്ധിച്ച അഴിമതിയിൽ നിരാശരായവരിൽ ജനപ്രിയമാക്കി. തുടർന്നുള്ള വർഷങ്ങളിൽ കൂടുതൽ ബഹുമതികൾക്ക് മാക്സിമോവിച്ച് അർഹയായി. 1965 -ൽ, അവരുടെ സഹപ്രവർത്തകർ അവരെ SANU- ൽ ഒരു പൂർണ്ണ അംഗമാക്കാൻ വോട്ടു ചെയ്തു. ഈ സമയം, മാക്സിമോവിച്ച് യുഗോസ്ലാവിയയിൽ മാത്രമല്ല, വിദേശത്തും അറിയപ്പെടുകയും ബഹുമാനിക്കപ്പെടുകയും ചെയ്യുന്ന സാഹിത്യകാരിയായി മാറുകയും അവരുടെ കൃതികൾ ഡസൻ കണക്കിന് ഭാഷകളിലേക്ക് വിവർത്തനം ചെയ്യപ്പെടുകയുമുണ്ടായി. അവരുടെ കൃതികളുടെ പരിഭാഷകരിൽ റഷ്യൻ കവയിത്രി അന്ന അഖ്മതോവയും ഉണ്ടായിരുന്നു. 1967 -ൽ സോവിയറ്റ് യൂണിയന്റെ സുപ്രീം സോവിയറ്റ് മാക്സിമോവിക്ക് ഒരു മെഡൽ നൽകി.
പൈതൃകം
"മാക്സിമോവിച്ച് ... അവരുടെ ഗാനരചനയിലൂടെ ഒരു യുഗം മുഴുവൻ അടയാളപ്പെടുത്തി," എന്നാണ് സാഹിത്യ പണ്ഡിതനായ ഐഡ വിദാൻ എഴുതിയത്. യൂഗോസ്ലാവ് സാഹിത്യ രംഗത്ത് പ്രധാനമായും പുരുഷ സഹപ്രവർത്തകരിൽ നിന്നും വ്യാപകമായ സ്വീകാര്യത നേടിയ ആദ്യ സെർബിയൻ കവയിത്രിയും പൊതുജനങ്ങളിൽ ഗണ്യമായ അനുയായികളെ സൃഷ്ടിച്ച ആദ്യത്തെ സെർബിയൻ വനിതാ കവയിത്രിയുമാണ് അവർ.
എം.എ. തോമസ്
കേരളത്തിലെ മുൻ എം.എ.എൽ.എയായിരുന്നു '''എം.എ. തോമസ്'''.
ജീവിതരേഖ
1942 ജനുവരി 04ന് തോമസ് ആണ്ട്രൂസിന്റെ മകനായി കൊച്ചിയിൽ ജനിച്ചു. ഭാര്യ ക്രിസ്റ്റി തോമസ്, ഒരു മകനുണ്ട്. 74ആം വയസ്സിൽ 2013 ഒക്ടോബർ 15ന് അന്തരിച്ചു. 1996 മുതൽ 2001 വരെ മട്ടാഞ്ചേി അസംബ്ലി മണ്ഡലത്തെ പ്രതിനിധീകരിച്ചു കേരള നിയമസഭയിൽ അംഗമായിരുന്നു. ഇടത് പിന്തുണയുള്ള സ്വതന്ത്ര സ്ഥാനാർഥിയായി മുസ്്‌ലിം ലീഗിലെ ടി.എ അഹമ്മദ് കബീറിനെ പരാജയപ്പെടുത്തിയാണ് നിയമസഭയിൽ എത്തിയത്. സെന്റ് ആൽബർട്ട കോളജിൽ നിന്നും ബിരുദവും സാക്രഡ് ഹേർട്ട് കോളജിൽ നിന്നു ബിരുദാനന്തര ബിരുദവും നേടി.
അധികാരസ്ഥാനങ്ങൾ
ഇന്ത്യൻ ചേംബർ ഓഫ് കമേഴ്‌സ് ആന്റ് ഇൻഡസ്ട്രി സെക്രട്ടറി, ഇന്ത്യൻ പെപ്പർ ആന്റ് സ്‌പൈസസ് ട്രേഡ് അസോസിയേഷൻ എന്നിവയുടെ ഭാരവാഹിയായിരുന്നു. ഫോർട്ട് കൊച്ചിയിലെ വൈ.എം.സി.എ പ്രസിഡന്റ്ായിരുന്ന അദ്ദേഹം സ്ഥാപക അംഗം കൂടിയായിരുന്നു. . കൊച്ചിൻ യൂനിവേഴ്‌സിറ്റി ഓഫ് സയൻസ് ആന്റ് ടെക്‌നോളജി (CUSAT) കുസാറ്റ് സിണ്ടിക്കേറ്റ് മെംബർ സ്ഥാനവും വഹിച്ചിട്ടുണ്ട്.
അവലംബം
വർഗ്ഗം:പത്താം കേരള നിയമസഭാംഗങ്ങൾ
ആലൻ അയ്ക്ബോൺ
ആലൻ അയ്ക്ബോൺ ഇംഗ്ലീഷ് നാടകകൃത്തും നടനും സംവിധായകനുമാണ്. 1939 ഏപ്രിൽ 12-നു ലണ്ടനിൽ ജനിച്ചു.
ജീവിതരേഖ
ഹെയ്ലിബറിയിലും ഹാർട്ഫഡ്ഷയറിലെ ഇമ്പീരിയൽ സർവീസ് കോളജിലുമായിരുന്നു വിദ്യാഭ്യാസം. ഡോനാൾഫ് വോൾഫിറ്റ്സ് കമ്പനിയിലെ നാടകസംവിധായകൻ, സ്റ്റോക്-ഓൺ-ട്രെന്റിലെ വിക്റ്റോറിയാ തിയെറ്ററിന്റെ സ്ഥാപകാംഗം എന്നീ നിലകളിൽ കുറേക്കാലം പ്രവർത്തിച്ചു. 1964 മുതൽ 70 വരെ ലീഡ്സിൽ ബി.ബി.സി.യുടെ റേഡിയോ നാടകനിർമാതാവായിരുന്നു. പിന്നീട് സ്കാർബറോ തിയെറ്റർ ട്രസ്റ്റിന്റെ കലാസംവിധായകനായി.
പ്രധാന നാടകങ്ങൾ
എന്നിവയാണ് അയ്ക്ബോണിന്റെ നാടകങ്ങളിൽ പ്രധാനം. തന്റെ സമകാലികരിൽ പലരെയുംപോലെ ഇദ്ദേഹവും അഭിനയത്തിലൂടെയാണ് നാടകകലയിൽ പരിശീലനം നേടിയത്. നർമബോധം, ഇതിവൃത്താവതരണത്തിലെ ചടുലത, സ്ഥലകാലൈക്യത്തെപ്പറ്റിയുള്ള മൗലികബോധം, കഥാപാത്രങ്ങളുടെ ക്രിയാനൈരന്തര്യം എന്നിവ ഇദ്ദേഹത്തിന്റെ നാടകങ്ങളുടെ സവിശേഷതകളാണ്.
ഹാസ്യനാടകങ്ങൾ
പ്രേക്ഷകരെ ചിരിപ്പിക്കുകയാണ് അയ്ക്ബോണിന്റെ മുഖ്യഉദ്ദേശ്യം. ജീവിതത്തെക്കുറിച്ചുള്ള സമഗ്രമായ ദർശനമോ സന്ദേശമോ ഇല്ലെന്നുതന്നെ പറയാം. വിഭ്രമജനകമായ നാടകീയ സന്ദർഭങ്ങളെ വികസിപ്പിച്ചെടുക്കുന്ന പ്രഹസനങ്ങളാണു കൃതികളിൽ പലതും. ലണ്ടൻ നിവാസികൾ ബസുകളിലും കാറുകളിലും താമസമാക്കാൻ ഇടയാക്കുന്ന തരത്തിലുള്ള ഗതാഗതസ്തംഭനത്തെക്കുറിച്ചുള്ള ഹാസ്യഭാവനയാണു സ്റ്റാൻഡിങ് റൂം ഒൺലി എന്ന നാടകം. സുമുഖനായ ഒരു യുവാവു തന്റെ കാമുകിയുടെ വീടാണെന്നു തെറ്റിദ്ധരിച്ച് അവളുടെ ആദ്യകാമുകന്റെ വീട്ടിലേക്കു കയറിച്ചെല്ലുന്നതിനെത്തുടർന്നുണ്ടാകുന്ന ഹാസ്യോദ്ദീപകമായ രംഗങ്ങൾ റിലേറ്റിവ്ലി സ്പീക്കിങ് എന്ന നാടകത്തിൽ വിദഗ്ദ്ധമായി ചിത്രീകരിക്കുന്നു. ഹൗ ദി അദർ ഹാഫ് ലിവ്സ് എന്ന നാടകത്തിലാകട്ടെ, വ്യത്യസ്ത സ്വഭാവങ്ങളോടുകൂടിയ ഒരു ഉപരിമധ്യവർഗകുടുംബത്തെയും ഒരു അധോമധ്യവർഗകുടുംബത്തെയും ഒരേ സ്റ്റേജിൽ അവതരിപ്പിച്ച് അതിൽനിന്നു ഫലിതം സൃഷ്ടിക്കുകയാണ് ചെയ്യുന്നത്.
നാടകനടൻ
എന്നു രണ്ടു ടെലിവിഷൻ നാടകങ്ങൾകൂടി അയ്ക്ബോൺ രചിച്ചിട്ടുണ്ട്. ഇദ്ദേഹം സംവിധാനം ചെയ്ത നാടകങ്ങളിൽ പ്രധാനം തുടങ്ങിയ നാടകങ്ങളിലെ അഭിനയം ഇദ്ദേഹത്തിന്റെ പ്രശസ്തി വളരെയേറെ വർധിപ്പിച്ചു.
അവലംബം
വർഗ്ഗം:1939-ൽ ജനിച്ചവർ
വർഗ്ഗം:ഏപ്രിൽ 12-ന് ജനിച്ചവർ
വർഗ്ഗം:ഇംഗ്ലീഷ് നാടകകൃത്തുക്കൾ വർഗ്ഗം:നാടക അഭിനേതാക്കൾ വർഗ്ഗം:നാടക സംവിധായകർ
ചെൽസി ഈസ്
ഒരു നൈജീരിയൻ നടിയാണ് ചെൽ‌സി ഈസ് (ജനനം ചെൽ‌സി അഡാ എസെരിയോഹ; നവംബർ 15). ജെനീവീവ് ന്നാജി, മജിദ് മൈക്കൽ എന്നിവർക്കൊപ്പം ആദ്യമായി അഭിനയിച്ച സൈലന്റ് സ്കാൻഡൽസ് എന്ന നോളിവുഡ് ചിത്രത്തിലൂടെയാണ് അവർ പ്രാമുഖ്യം നേടിയത്. ഈ ചിത്രത്തിലെ അഭിനയത്തിന് ആറാമത് ആഫ്രിക്ക മൂവി അക്കാദമി അവാർഡിൽ ഏറ്റവും മികച്ച നടിക്കുള്ള അവാർഡും അവർ നേടി.
കരിയർ
സൈലന്റ് സ്കാൻഡൽസിലെ അഭിനയത്തിന് മുമ്പ്, അവർ ഒരു മോഡലായിരുന്നു. അവരുടെ അഭിനയാനുഭവം സ്റ്റേജ് നാടകങ്ങളിലായിരുന്നു. സൈലന്റ് സ്കാൻഡൽസിൽ അഭിനയിക്കാൻ നിർമാതാവ് വിവിയൻ എജിക്കെ ഓഡിഷന് ക്ഷണിക്കുകയും സിനിമയിൽ അഭിനയിക്കാൻ അവരെ തിരഞ്ഞെടുക്കുകയും ചെയ്തു. ടു ബ്രൈഡ്‌സ് ആൻഡ് എ ബേബി (2011), ഹൂഡ്രഷ് (2012), മർഡർ അറ്റ് പ്രൈം സ്യൂട്ട്സ് (2013) തുടങ്ങി നിരവധി ജനപ്രിയ ചിത്രങ്ങളിൽ അവർ അഭിനയിച്ചിട്ടുണ്ട്.
അവലംബം
വർഗ്ഗം:നൈജീരിയൻ ചലച്ചിത്രനടികൾ
കെ.പി. ജാനകി അമ്മാൾ
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) പാർട്ടിയിൽ നിന്നുമുള്ള ഒരു രാഷ്ട്രീയ പ്രവർത്തകയും ഇന്ത്യൻ സ്വാതന്ത്ര്യസമര സേനാനിയുമായിരുന്നു '''കെ.പി. ജാനകി അമ്മാൾ'''. ഓൾ ഇന്ത്യാ ‍ഡെമോക്രാറ്റിക് വുമൺസ് അസോസിയേഷന്റെ ആദ്യത്തെ പ്രസിഡന്റായിരുന്നു. 1967-ൽ മധുരൈ ഈസ്റ്റ് നിയോജക മണ്ഡലത്തിൽ നിന്നും തമിഴ്‌നാട് നിയമസഭയിലേക്ക് തിരഞ്ഞെടുക്കപ്പെട്ടു.
ആദ്യകാല ജീവിതം
1917-ൽ പദ്മനാഭന്റെയും ലക്ഷ്മിയുടെയും മകളായി ജനിച്ചു. ബാല്യകാലത്ത് കുടുംബം ദാരിദ്ര്യത്തിലായിരുന്നു. ജാനകി അമ്മാളിന് എട്ട് വയസ്സ് പ്രായമുള്ളപ്പോൾ അമ്മ മരിച്ചു. ഇതിനെത്തുടർന്ന് മുത്തശ്ശിയാണ് ജാനകി അമ്മാളിനെ വളർത്തിയത്. പ്രാഥമിക വിദ്യാഭ്യാസത്തിനിടെ എട്ടാം ക്ലാസിൽ വച്ച് സംഗീതം അഭ്യസിക്കുന്നതിനായി സ്കൂൾ പഠനം ഉപേക്ഷിക്കുകയുണ്ടായി. കുറച്ചു കാലം പളനിയപ്പ പിള്ളൈ ബോയ്സ് കമ്പനിയിൽ 25 രൂപ ശമ്പളത്തിന് ജോലിയും ചെയ്തിരുന്നു. ഇതിനുശേഷം ഏതാനും വർഷങ്ങൾ ചില ചലച്ചിത്രങ്ങളിലും അഭിനയിക്കുകയുണ്ടായി. കൂടാതെ പരിപാടികളും അവതരിപ്പിച്ചിരുന്നു. എസ്.എസ്. വിശ്വനാഥദാസിനോടൊപ്പം നിരവധി പരിപാടികൾ അവതരിപ്പിച്ചിട്ടുണ്ട്. ഇത്തരം പരിപാടികളിൽ ജാതിപരമായ അയിത്തവുമായി ബന്ധപ്പെട്ടവയായിരുന്നു ജാനകി അമ്മാൾ അവതരിപ്പിച്ചിരുന്നത്.
തന്റെ ട്രൂപ്പിലെ ഹാർമോണിയം വാദകനായിരുന്ന ഗുരുസ്വാമി നായിഡുവിനെ ജാനകി അമ്മാൾ വിവാഹം ചെയ്തു.
രാഷ്ട്രീയ ജീവിതം
ബ്രിട്ടീഷുകാരാൽ അറസ്റ്റ് ചെയ്യപ്പെട്ട ദക്ഷിണേന്ത്യയിലെ ആദ്യത്തെ വനിതയായാണ് ജാനകി അമ്മാൾ അറിയപ്പെടുന്നത്. 1930 - ൽ തിരുനെൽവേലിയിൽ പരിപാടി അവതരിപ്പിക്കുന്നതിനിടെ ബ്രിട്ടീഷ് പോലീസുകാരാൽ അറസ്റ്റ് ചെയ്യപ്പെടുകയും ഒരു വർഷത്തോളം ജയിലിൽ തടവിൽ കഴിയുകയും ചെയ്തു. തിരുച്ചിറപ്പള്ളിയിൽ വച്ച് യുദ്ധ - വിരുദ്ധ പ്രചരണ പ്രവർത്തനങ്ങൾ നടത്തിയതിനാണ് ജാനകി അമ്മാൾ രണ്ടാമത് അറസ്റ്റ് ചെയ്യപ്പെടുന്നത്. ഡിഫൻസ് ഓഫ് ഇന്ത്യ നിയമത്തിനു കീഴിലാണ് ജാനകി അമ്മാളിനെ അറസ്റ്റ് ചെയ്തത്.
1974 - ൽ ജാനകി അമ്മാളും പൊന്മലൈ പാപ്പാ ഉമാനാഥും ചേർന്നാണ് തമിഴ്നാട് ഡെമോക്രാറ്റിക് വുമൺസ് അസോസിയേഷൻ സ്ഥാപിച്ചത്. ജാനകി അമ്മാളായിരുന്നു ഈ സംഘടനയുടെ സ്ഥാപക പ്രസിഡന്റ്.
വ്യക്തി ജീവിതം
ഇന്ത്യയിലെ അടിയന്തരാവസ്ഥക്കാലത്ത് തന്റെ സ്വർണാഭരണങ്ങളും വസ്ത്രങ്ങളും ഭക്ഷണത്തിനായും പാർട്ടി പ്രവർത്തകരുടെ ആവശ്യങ്ങൾക്കായും വിൽക്കുകയുണ്ടായി.
1992 മാർച്ച് 1 - ന് ആസ്തമ രോഗം ബാധിച്ചിരുന്ന കെ.പി. ജാനകി അമ്മാൾ അന്തരിച്ചു.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
ടൂർബോസ്
റെനെ വാൻ റൂയൻ സംവിധാനം ചെയ്ത 2019 ലെ ദക്ഷിണാഫ്രിക്കൻ നാടക ചിത്രമാണ് ടൂർബോസ്. ഒരു യുവതി തന്റെ ആദർശങ്ങളും ഭർത്താവിന്റെ ആശയങ്ങളും തമ്മിലുള്ള സംഘർഷത്തെ അഭിമുഖീകരിക്കുന്നതിനെ കുറിച്ച് ചിത്രീകരിച്ചിരിക്കുന്നു. 93-ാമത് അക്കാദമി അവാർഡിൽ മികച്ച അന്താരാഷ്ട്ര ഫീച്ചർ ഫിലിമിനുള്ള ദക്ഷിണാഫ്രിക്കൻ എൻട്രിയായി ഇത് തിരഞ്ഞെടുക്കപ്പെട്ടു. പക്ഷേ അത് നാമനിർദ്ദേശം ചെയ്യപ്പെട്ടില്ല.
പുറംകണ്ണികൾ
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ
ചുംബി താഴ്‌വര
ചുംബി താഴ്‌വര, ട്രോമോ അല്ലെങ്കിൽ ചോമോ എന്നും അറിയപ്പെടുന്നു, ,  ടിബറ്റൻ പീഠഭൂമിയിൽ നിന്ന് തെക്കോട്ട്, സിക്കിമിനും ഭൂട്ടാനും ഇടയിലായി വ്യാപിച്ചുകിടക്കുന്ന ഹിമാലയത്തിലെ ഒരു താഴ്‌വരയാണ്. ഇത് ചൈനയിലെ ടിബറ്റ് മേഖലയിലെ ഭരണപരമായ വിഭാഗമായ യാഡോംഗ് കൗണ്ടിയുമായി യോജിച്ച് പ്രവർത്തിക്കുന്നു. നാഥു ലാ, ജെലെപ് ലാ എന്നീ ചുരങ്ങൾ വഴി ചുംബി താഴ്‌വര തെക്കുപടിഞ്ഞാറ് സിക്കിമുമായി ബന്ധിപ്പിച്ചിരിക്കുന്നു.
3,000 മീറ്റർ (9,800 അടി) ഉയരത്തിൽ സ്ഥിതിചെയ്യുന്ന ഈ താഴ്‌വര, ഹിമാലയത്തിന്റെ തെക്ക് ഭാഗത്തായതിനാൽ ടിബറ്റിന്റെ ഭൂരിഭാഗം പ്രദേശങ്ങളേക്കാളും ആർദ്രവും കൂടുതൽ മിതശീതോഷ്ണ കാലാവസ്ഥയും അനുഭവപ്പെടുന്നു. കിഴക്കൻ ഹിമാലയ വിശാല ഇലകളുള്ള വനങ്ങളുടെ രൂപത്തിൽ ചില സസ്യങ്ങളെ പിന്തുണയ്ക്കുന്ന താഴ്വര കിഴക്കൻ ഹിമാലയൻ ആൽപൈൻ കുറ്റിച്ചെടികളിലേക്കും വടക്ക് പുൽമേടുകളിലേക്കും മാറുന്നു. പെഡിക്യുലാരിസ് ചുംബിക്ക (春丕马先蒿) എന്ന ചെടിക്ക് താഴ്‌വരയുടെ പേരാണ് നൽകിയിരിക്കുന്നത്.
1904-ലെ ബ്രിട്ടീഷ് ഇന്ത്യയുടെ യംഗ്‌ഹസ്‌ബൻഡ് പര്യവേഷണം ലാസയിലേക്കുള്ള യാത്രാമധ്യേ ചുംബി താഴ്വരയിലൂടെ കടന്നുപോയിരുന്നു. പര്യവേഷണത്തിനൊടുവിൽ, യുദ്ധ നഷ്ടപരിഹാരത്തിന് പകരമായി ബ്രിട്ടീഷുകാർ ചുംബി താഴ്‌വരയുടെ നിയന്ത്രണം ഏറ്റെടുത്തു. ടിബറ്റുകാർ നൽകേണ്ട നഷ്ടപരിഹാരം ഏറ്റെടുത്ത ചൈന ഇത് മൂന്ന് ഗഡുക്കളായി നൽകാൻ സമ്മതിക്കുകയും 1908 ഫെബ്രുവരി 8 ന് ചുംബി താഴ്‌വര ടിബറ്റിലേക്ക് കൈമാറ്റം നടത്തുകയും ചെയ്തു.
തന്ത്രപരമായ പ്രാധാന്യം
"ആഗോള ശാക്തിക മത്സരത്തിൽ നിർണായവും തന്ത്രപ്രധാനവുമായ പർവത ചോക്ക് പോയിന്റുകൾ" എന്ന് പണ്ഡിതയായ സൂസൻ വാൽക്കോട്ട് ചൈനയുടെ ചുംബി താഴ്‌വരയെയും ഇന്ത്യയുടെ സിലിഗുരി ഇടനാഴിയെയും കണക്കാക്കുന്നു. ഹിമാലയൻ മേഖലയിലെ ഏറ്റവും തന്ത്രപ്രധാനവും അദ്വിതീയവുമായി ഭൂമിത്തുണ്ടായി ജോൺ ഗാർവർ ചുംബി താഴ്വരയെ വിശേഷിപ്പിച്ചു. ഉന്നത ഹിമാലയൻ നിരയുടെ തെക്കുഭാഗത്തായി, സിക്കിമും ഭൂട്ടാനുമായി ഇടകലർന്ന് ഇന്ത്യയുടെ സിലിഗുരി ഇടനാഴിയിലേക്ക് ചൂണ്ടുന്ന  ഒരു കഠാര പോലെ ചുംബി താഴ്‌വര  നിലകൊള്ളുന്നു. ഇന്ത്യയുടെ പശ്ചിമ ബംഗാൾ സംസ്ഥാനത്ത് നേപ്പാളിനും ബംഗ്ലാദേശിനും ഇടയിലുള്ള ഇടുങ്ങിയ 24 കിലോമീറ്റർ വീതിയുള്ള ഇടനാഴിയായ സിലിഗുരി ഇടനാഴി ഇന്ത്യയുടെ മധ്യഭാഗങ്ങളെ തർക്ക സംസ്ഥാനമായ അരുണാചൽ പ്രദേശ് ഉൾപ്പെടെയുള്ള വടക്കുകിഴക്കൻ സംസ്ഥാനങ്ങളുമായി ബന്ധിപ്പിക്കുന്നു. പലപ്പോഴും "ചിക്കൻ നെക്ക്" എന്ന് വിളിക്കപ്പെടുന്ന സിലിഗുരി ഇടനാഴി ഇന്ത്യയുടെ തന്ത്രപരമായ മർമ്മസ്ഥാനത്തെ പ്രതിനിധീകരിക്കുന്നു. ഭൂട്ടാനിലേക്കുള്ള പ്രധാന വിതരണ റൂട്ടുകൾക്കൂടി ഉൾക്കൊള്ളുന്ന ഇത് ഭൂട്ടാനുമായും തന്ത്രപ്രധാനമായ പ്രാധാന്യമുള്ളതാണ്.
ചരിത്രപരമായി, സിലിഗുരിയും ചുംബി താഴ്‌വരയും ഇന്ത്യയും ടിബറ്റും തമ്മിലുള്ള വ്യാപാര പാതയുടെ ഭാഗമായിരുന്നു. പത്തൊൻപതാം നൂറ്റാണ്ടിൽ, ബ്രിട്ടീഷ് ഇന്ത്യൻ ഗവൺമെന്റ് ബ്രിട്ടീഷ് വ്യാപാരത്തിനുള്ള വഴി തുറക്കാൻ ശ്രമിച്ചതിന്റ ഫലമായി തന്ത്രപ്രധാനമായ നാഥു ലാ, ജെലെപ് ലാ എന്നിവയിലൂടെ ചുംബി താഴ്‌വരയിലേക്ക് കടക്കാവുന്ന സിക്കിമിന്റെ മേലുള്ള ആധിപത്യത്തിലേക്ക് നയിച്ചു. 1890-ലെ ആംഗ്ലോ-ചൈനീസ് ഉടമ്പടിയും യങ്‌ഹസ്‌ബൻഡ് പര്യവേഷണത്തേയും പിന്തുടർന്ന്, ബ്രിട്ടീഷുകാർ യാതുങ്ങിലും ലാസയിലും വ്യാപാര കേന്ദ്രങ്ങൾ സ്ഥാപിച്ചതോടൊപ്പം അവ സംരക്ഷിക്കുന്നതിനായി സൈനിക കാവൽപ്പുരകളും സ്ഥാപിച്ചു. 1959-ൽ ചൈനീസ് സർക്കാർ അവസാനിപ്പിക്കുന്നതുവരെ ഈ വ്യാപാര ബന്ധങ്ങൾ തുടർന്നു.
ചരിത്രം
സിക്കിം പാരമ്പര്യമനുസരിച്ച്, 1642-ൽ സിക്കിം രാജ്യം സ്ഥാപിതമായപ്പോൾ, അതിൽ ചുംബി താഴ്‌വര, കിഴക്ക് ഹാ താഴ്‌വര, അതുപോലെ തെക്ക് ഡാർജിലിംഗ്, കലിംപോംഗ് പ്രദേശങ്ങൾ എന്നിവ ഉൾപ്പെട്ടിരുന്നു. പതിനെട്ടാം നൂറ്റാണ്ടിൽ, ഭൂട്ടാനിൽ നിന്ന് സിക്കിം ആവർത്തിച്ചുള്ള ആക്രമണങ്ങൾ നേരിടേണ്ടി വന്നപ്പോൾ, ഈ പ്രദേശങ്ങൾ പലപ്പോഴും കൈമാറ്റം ചെയ്യപ്പെട്ടു. 1780-ലെ ഭൂട്ടാൻ ആക്രമണത്തിനുശേഷമുള്ള ഒത്തുതീർപ്പിന്റെ ഫലമായി ഹാ താഴ്വരയും കാലിംപോംഗ് പ്രദേശവും ഭൂട്ടാനിലേക്ക് കൈമാറ്റം ചെയ്യപ്പെട്ടു. ഈ പ്രദേശങ്ങൾക്കിടയിലുള്ള ഡോക്‌ലാം പീഠഭൂമി ഈ പ്രദേശങ്ങളുടെ ഭാഗമായിരിക്കാനാണ് സാധ്യത. ഈ ഘട്ടത്തിലും ചുംബി താഴ്‌വര സിക്കിമിന്റെ നിയന്ത്രണത്തിലായിരുന്നുവെന്ന് പറയപ്പെടുന്നു.
ചരിത്രകാരന്മാർ ഈ വിവരണത്തെ പിന്തുണയ്ക്കുന്നു. സോൾ മുള്ളാർഡ് പറയുന്നതുപ്രകാരം സിക്കിമിന്റെ ആദ്യകാല രാജ്യം ആധുനിക സിക്കിമിന്റെ പടിഞ്ഞാറൻ ഭാഗത്ത് വളരെ പരിമിതമായിരുന്നുവെന്നാണ്. സ്വതന്ത്ര സേനാധിപന്മാരുടെ നിയന്ത്രണത്തിലായിരുന്ന കിഴക്കൻ ഭാഗത്ത് അവർ ഭൂട്ടാനുമായി അതിർത്തി സംഘർഷങ്ങൾ നേരിടുകയും കലിംപോങ് പ്രദേശം നഷ്ടപ്പെടുത്തുകയും ചെയ്തു. ചുംബി താഴ്‌വര സിക്കിമുകാർ കൈവശപ്പെടുത്തിയത് അനിശ്ചിതത്വത്തിലാണെങ്കിലും ടിബറ്റുകാർ അവിടെ ഭൂട്ടാൻ അധിനിവേശത്തെ പ്രതിരോധിച്ചതായി അറിയപ്പെടുന്നു.
1756-ൽ ഗൂർഖകളുടെ കീഴിൽ നേപ്പാൾ ഏകീകരിക്കപ്പെട്ടതിന്ശേഷം, നേപ്പാളും ഭൂട്ടാനും സിക്കിമിനെതിരായ അവരുടെ ആക്രമണങ്ങൾ ഏകോപിപ്പിച്ചു. 1774-ൽ ആംഗ്ലോ-ഭൂട്ടാൻ ഉടമ്പടി പ്രകാരം ഭൂട്ടാൻ ഈ കലഹത്തിൽനിന്ന് പുറത്തായി. സിക്കിമിനും നേപ്പാളിനും ഇടയിൽ ടിബറ്റ് ഒരു ഒത്തുതീർപ്പ് നടപ്പാക്കയിത് നേപ്പാളിനെ പ്രകോപിപ്പിച്ചതായി പറയപ്പെടുന്നു. ഇതിനെത്തുടർന്ന്, 1788-ഓടെ, ടീസ്റ്റ നദിയുടെ പടിഞ്ഞാറുള്ള എല്ലാ സിക്കിം പ്രദേശങ്ങളോടൊപ്പം ടിബറ്റിലെ നാല് പ്രവിശ്യകളും നേപ്പാൾ കൈവശപ്പെടുത്തി. ടിബറ്റ് ഒടുവിൽ ചൈനയുടെ സഹായം തേടുകയും ഇത്1792-ലെ ചൈന-നേപ്പാൾ യുദ്ധത്തിൽ കലാശിക്കുകയും ചെയ്തു. ഇതോടെ ഹിമാലയൻ രാഷ്ട്രീയത്തിലേക്കുള്ള ചൈനയുടെ നിർണായകമായ പ്രവേശനം നടന്നു. വിജയിച്ച ചൈനീസ് ജനറൽ ഭൂമി സർവേ നടത്താൻ ഉത്തരവിട്ടതോടെ ഈ പ്രക്രിയയിൽ ചുംബി താഴ്‌വര ടിബറ്റിന്റെ ഭാഗമായി പ്രഖ്യാപിക്കപ്പെട്ടു. യുദ്ധാനന്തരം തങ്ങൾക്കുണ്ടായ നഷ്ടങ്ങളിൽ സിക്കിമുകാർ നീരസം പ്രകടിപ്പിച്ചു.
ചക്കനിരാജ
ത്യാഗരാജസ്വാമികൾ ഖരഹരപ്രിയരാഗത്തിൽ ചിട്ടപ്പെടുത്തിയ ഒരു കൃതിയാണ് ചക്കനിരാജ. ഖരഹരപ്രിയരാഗത്തിന്റെ സകലസവിശേഷപ്രയോഗങ്ങളും വളരെ വിശദമായി ഉൾക്കൊള്ളിച്ചിരിക്കുന്ന ഒരു കൃതിയാണിത്.
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ഖരഹരപ്രിയ രാഗത്തിൽ ചിട്ടപ്പെടുത്തിയ കൃതികൾ
മേരാ ജൂതാ ഹേ ജപ്പാനി
1955-ൽ പുറത്തിറങ്ങിയ ശ്രീ 420 എന്ന ബോളിവുഡ് ചിത്രത്തിന് വേണ്ടി എഴുതിയ ശൈലേന്ദ്രയുടെ വരികൾക്ക് ശങ്കർ ജയ്കിഷൻ സംഗീതം നൽകിയ ഒരു ഹിന്ദി ഗാനമാണ് മേരാ ജൂതാ ഹേ ജപ്പാനി (ഉച്ചാരണം [meːrɑː d͡ʒuːt̪ɑː hɛː d͡ʒɑːpɑːniː]; ലിറ്റ്. 'മൈ ഷൂസ് ഈ ജാപ്പനീസ്') പ്രശസ്ത ബോളിവുഡ് താരം രാജ് കപൂറാണ് ഇത് അവതരിപ്പിച്ചത്. പിന്നണി ഗായകൻ മുകേഷ് ഗാനം ആലപിച്ചു. ഗാനത്തിൽ, ആഖ്യാതാവ് ഇന്ത്യക്കാരനായതിൽ അഭിമാനിക്കുന്നു.
ദേശഭക്തി തീമുകൾ കാരണം, പുതിയ പരമാധികാര രാഷ്ട്രമായ ഇന്ത്യയുടെ പ്രതിനിധാനം എന്ന നിലയിൽ ഈ ഗാനം അക്കാലത്ത് വ്യാപകമായി സ്വീകരിക്കപ്പെട്ടിരുന്നു. ഇന്ത്യ ഒരു പരമാധികാര ജനാധിപത്യ റിപ്പബ്ലിക് എന്ന പദവി നേടിയെടുക്കുമ്പോൾ, ഈ ഗാനം കൊളോണിയലിസ്റ്റ് നുകം വലിച്ചെറിയുന്നതും ഇന്ത്യയെയും ലോകത്തെയും മികച്ച സ്ഥലമാക്കി മാറ്റാനുള്ള അന്താരാഷ്ട്ര ലക്ഷ്യത്തിന്റെ അംഗീകാരവും ചിത്രീകരിക്കുന്നു.
രാകേഷ് കുമാർ ജെയിൻ
ഒരു ഇന്ത്യൻ വൈറോളജിസ്റ്റും ഇൻസ്റ്റിറ്റ്യൂട്ട് ഓഫ് മൈക്രോബയൽ ടെക്നോളജി കാമ്പസിലെ ദേശീയ ഗവേഷണ കേന്ദ്രമായ മൈക്രോബയൽ ടൈപ്പ് കൾച്ചർ കളക്ഷന്റെ (എംടിസിസി) മുൻ തലവനും കോർഡിനേറ്ററുമാണ് രാകേഷ് കുമാർ ജെയിൻ (ജനനം: ഡിസംബർ 24, 1957). വൈറോളജിയിലെ ഗവേഷണത്തിലൂടെ അദ്ദേഹം അറിയപ്പെടുന്നു. അദ്ദേഹത്തിന്റെ പഠനങ്ങൾ നിരവധി ലേഖനങ്ങളിലൂടെ രേഖപ്പെടുത്തിയിട്ടുണ്ട്. ജോൺ വൈലി ആൻഡ് സൺസിന്റെ ഓൺലൈൻ ലേഖന ശേഖരം അവയിൽ പലതും പട്ടികപ്പെടുത്തിയിട്ടുണ്ട്. കഴിഞ്ഞ 100 വർഷത്തിനിടയിൽ ഇന്ത്യയിലെ പ്ലാന്റ് വൈറോളജി മേഖലയിൽ നടത്തിയ ഗവേഷണങ്ങൾ സമാഹരിക്കുന്ന 805 പേജുള്ള  'എ സെഞ്ച്വറി ഓഫ് പ്ലാന്റ് വൈറോളജി' എന്ന ഒരു പുസ്തകം അദ്ദേഹം എഡിറ്റ് ചെയ്തിട്ടുണ്ട്. 2002 ൽ ബയോ സയൻസസിന് നൽകിയ സംഭാവനകൾക്ക് ഇന്ത്യൻ ഗവൺമെന്റിന്റെ ബയോടെക്നോളജി വകുപ്പ് കരിയർ ഡവലപ്മെന്റിനുള്ള ദേശീയ ബയോസയൻസ് അവാർഡ്, ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്ന് നൽകി അദ്ദേഹത്തെ ആദരിച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1958-ൽ ജനിച്ചവർ
ലിൻഡ ഹൊഗാൻ
കവയിത്രിയും കഥാകാരിയും അക്കാദമികും നാടകകൃത്തും നോവലിസ്റ്റും പരിസ്ഥിതി പ്രവർത്തകയും ചെറുകഥയുടെ എഴുത്തുകാരിയുമാണ് '''ലിൻഡ കെ. ഹൊഗാൻ''' (ജനനം: ജൂലൈ 16, 1947). അവർ ഇപ്പോൾ ചിക്കാസോ നേഷന്റെ റെസിഡൻസിലെ എഴുത്തുകാരിയാണ്. ഹൊഗാന് കവിതയ്ക്കുള്ള ലാനൻ ലിറ്റററി അവാർഡ് ലഭിച്ചിട്ടുണ്ട്. ഒക്ലഹോമയിലെ ടിഷോമിംഗോയിലാണ് അവർ താമസിക്കുന്നത്.
കരിയർ
ഹൊഗാൻ 1978 ൽ കൊളറാഡോ സ്പ്രിംഗ്സ് കാമ്പസിൽ ബോൾഡറിലെ കൊളറാഡോ സർവകലാശാലയിൽ നിന്ന് മാസ്റ്റർ ഓഫ് ആർട്സ് (എം. എ) ബിരുദം നേടി. പിന്നീട് ഭർത്താവിനൊപ്പം മേരിലാൻഡിലേക്ക് പോയി. പിന്നീട് കൊളറാഡോയിലേക്ക് മടങ്ങി. അവിടെ ബോൾഡറിലെ സ്കൂളിൽ ചേർന്നു. 1980-1984 ൽ കൊളറാഡോ കോളേജിലായിരുന്നു അവരുടെ ആദ്യത്തെ സർവകലാശാലാ അദ്ധ്യാപന സ്ഥാനം. അടുത്തത് മിനിയാപൊളിസിലെ മിനസോട്ട സർവകലാശാലയിലെ അമേരിക്കൻ ഇന്ത്യൻ സ്റ്റഡീസ് ആന്റ് അമേരിക്കൻ സ്റ്റഡീസ്(1982-1984)ആയിരുന്നു. ഓർത്തോപെഡിക് വൈകല്യമുള്ള കുട്ടികളുമായി പ്രവർത്തിച്ചതിന് ശേഷമാണ് ഹൊഗാൻ തന്റെ ഇരുപതുകളുടെ അവസാനത്തിൽ എഴുതാൻ തുടങ്ങിയത്. ഉച്ചഭക്ഷണ സമയത്ത് കെന്നത്ത് റെക്സ്റോത്തിന്റെ കൃതികൾ അവൾ വായിക്കുമായിരുന്നു. അത് പരസ്യമായി എഴുതാൻ ആരംഭിക്കാനുള്ള ആത്മവിശ്വാസം നൽകി.
പുറംകണ്ണികൾ
വർഗ്ഗം:അമേരിക്കൻ വനിതാ നോവലിസ്റ്റുകൾ വർഗ്ഗം:അമേരിക്കൻ പരിസ്ഥിതി പ്രവർത്തകർ വർഗ്ഗം:1947-ൽ ജനിച്ചവർ
ഏഷ്യാറ്റിക് സൊസൈറ്റി, മുംബൈ
മുംബൈ ആസ്ഥാനമായുള്ള ഒരു പഠനസമൂഹമാണ് ദി ഏഷ്യാറ്റിക് സൊസൈറ്റി ഓഫ് മുംബൈ. ഏഷ്യാറ്റിക് സൊസൈറ്റി ഓഫ് ബോംബെ എന്നായിരുന്നു പഴയ പേര്.
ചരിത്രം
1804 നവംബർ 26 ന് ജെയിംസ് മാക്കിന്റോഷ് ആണ് ഈ സൊസൈറ്റി സ്ഥാപിച്ചത്. ഇന്ത്യയുമായി ബന്ധപ്പെട്ട പ്രയോജനപ്രദമായ അറിവുകൾ ശേഖരിക്കുക, പ്രോത്സാഹിപ്പിക്കുക എന്നിവയായിരുന്നു ഇതിന്റെ ലക്ഷ്യം.1823 ൽ ലണ്ടനിൽ ബ്രിട്ടീഷ് രാജ്യാന്തര ഏഷ്യൻ സൊസൈറ്റി സ്ഥാപിതമായതിനു ശേഷം അതിനോട് അഫിലിയേറ്റ് ചെയ്യപ്പെടുകയും 1830 മുതൽ റോയൽ ഏഷ്യാറ്റിക് സൊസൈറ്റിയുടെ ബോംബെ ബ്രാഞ്ചായി അറിയപ്പെടുകയും ചെയ്തു. 1873 ൽ ബോംബെ ജിയോഗ്രഫിക്കൽ സൊസൈറ്റിയും തുടർന്ന് 1896-ൽ ബോംബെ ആന്ത്രോപോളജിക്കൽ സൊസൈറ്റിയും ഇതിൽ ലയിച്ചു. 1954 ൽ റോയൽ ഏഷ്യാറ്റിക് സൊസൈറ്റിയിൽ നിന്ന് വേർപെട്ട് ഏഷ്യാറ്റിക് സൊസൈറ്റി ഓഫ് ബോംബേ എന്ന് പുനർനാമകരണം ചെയ്യപ്പെട്ടു. 2002-ൽ, ഏഷ്യാറ്റിക് സൊസൈറ്റി ഓഫ് മുംബൈ ആയി. ഈ സൊസൈറ്റിയുടെ പ്രവർത്തനങ്ങൾക്കായുള്ള ഫണ്ട് കേന്ദ്രസർക്കാർ വാർഷിക ഗ്രാന്റായി നൽകുന്നു.
പ്രദർശനം
നിരവധി പുസ്തകങ്ങൾ ഈ സൊസൈറ്റിയുടെ ലൈബ്രറിയിലൂണ്ട്. ഇതിൽ ഏകദേശം 15,000 പുസ്തകങ്ങൾ അപൂർവവും വിലപ്പെട്ടതുമാണ്. പേർഷ്യൻ, സംസ്കൃതം, പ്രാകൃതം എന്നീ ഭാഷകളിൽ രചിച്ച 3000 പ്രാചീന കൈയ്യെഴുത്തു പ്രതികളും ഉണ്ട്. അക്ബറിന്റെ കാലത്തെ അപൂർവ്വ സ്വർണ്ണ മൊഹർ, ശിവജി പുറത്തിറക്കിയ നാണയങ്ങൾ, കുമഗുപ്തൻ ഒന്നാമന്റെ സ്വർണനാണയം തുടങ്ങിയവയടക്കം 11,829 പഴയ നാണയങ്ങൾ ഇവിടത്തെ നാണയ ശേഖരത്തിൽ ഉൾപ്പെടുന്നു. സൊസൈറ്റിയുടെ മാപ്പ് ശേഖരത്തിൽ ഏകദേശം 1300 മാപ്പുകൾ ഉൾക്കൊള്ളുന്നു. സൊസൈറ്റി ശേഖരത്തിലെ മറ്റു മുഖ്യ ആകർഷണങ്ങൾ ഇനി പറയുന്നവയാണ്:
പുറത്തേക്കുള്ള കണ്ണികൾ
വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
ഫറോവയുടെ ശാപം
പുരാതന ഈജിപ്ഷ്യന്റെ, പ്രത്യേകിച്ച് ഒരു ഫറവോന്റെ മമ്മിയെ ശല്യപ്പെടുത്തുന്ന ഏതൊരാൾക്കും നേരെ എറിയപ്പെടുന്നതായി ആരോപിക്കപ്പെടുന്ന ശാപമാണ് ഫറവോമാരുടെ ശാപം' അല്ലെങ്കിൽ മമ്മിയുടെ ശാപം. കള്ളന്മാരെയും പുരാവസ്തു ഗവേഷകരെയും തമ്മിൽ വേർതിരിക്കാത്ത ഈ ശാപം നിർഭാഗ്യത്തിനും രോഗത്തിനും മരണത്തിനും കാരണമാകുമെന്ന് അവകാശപ്പെടുന്നു. ഇരുപതാം നൂറ്റാണ്ടിന്റെ പകുതി മുതൽ, ബാക്ടീരിയ അല്ലെങ്കിൽ വികിരണം പോലുള്ള ശാസ്ത്രീയമായി വ്യക്തമായ കാരണങ്ങളുണ്ടെന്ന അർത്ഥത്തിൽ ശാപം 'യഥാർത്ഥമാണ്' എന്ന് പല എഴുത്തുകാരും ഡോക്യുമെന്ററികളും വാദിക്കുന്നു. എന്നിരുന്നാലും, ഈജിപ്ഷ്യൻ മമ്മി ശാപ കഥകളുടെ ആധുനിക ഉത്ഭവം പ്രാഥമികമായി യൂറോപ്യൻ സംസ്കാരങ്ങളിലെ അവരുടെ വികസനം, ശാപങ്ങൾ വിശദീകരിക്കുന്നതിനുള്ള മാന്ത്രികതയിൽ നിന്ന് ശാസ്ത്രത്തിലേക്കുള്ള മാറ്റം, എന്നിവ മരിച്ചവരുടെ അസ്വസ്ഥതയെ അപലപിക്കുന്നതിൽ നിന്ന് ഹൊറർ ചലച്ചിത്ര പ്രേക്ഷകരെ ഇത് രസിപ്പിക്കുന്നു. ഈജിപ്ഷ്യൻ ശാപങ്ങൾ പ്രാഥമികമായി ഒരു സാംസ്കാരികമാണ്, ശാസ്ത്രീയമല്ല, പ്രതിഭാസമാണെന്ന് സൂചിപ്പിക്കുന്നു.
ഈജിപ്തിലെ ആറാം രാജവംശത്തിലെ സഖാറയിലെ ഖെനികാ ഇഖെഖിയുടെ മസ്തബയുടെ കാര്യത്തിലെന്നപോലെ, ഒരു ശവകുടീരത്തിനകത്തോ മുൻഭാഗത്തോ യഥാർത്ഥ പുരാതന ശാപങ്ങൾ ഇടയ്ക്കിടെ പ്രത്യക്ഷപ്പെടുന്നുണ്ട്. കവർച്ചക്കാർക്കുള്ള മുന്നറിയിപ്പായിട്ടല്ല, ശവകുടീരത്തെ ശ്രദ്ധാപൂർവ്വം സംരക്ഷിക്കുന്നതിനും അതിന്റെ ആചാരപരമായ വിശുദ്ധി സംരക്ഷിക്കുന്നതിനുമായി കാ പുരോഹിതന്മാരിലേക്ക് ഇവ നയിക്കപ്പെടുന്നതായി തോന്നുന്നു. പത്തൊൻപതാം നൂറ്റാണ്ട് വരെ ശാപങ്ങളുടെ കഥകൾ ഉണ്ടായിരുന്നു. എന്നാൽ ഹോവാർഡ് കാർട്ടർ ടുട്ടൻഖാമുന്റെ ശവകുടീരം കണ്ടെത്തിയതിനുശേഷം അവ പെരുകി. ജനങ്ങളിൽ തെറ്റിദ്ധാരണകൾ ഉണ്ടായിരുന്നിട്ടും ഫറവോന്റെ ശവകുടീരത്തിൽ ശാപമൊന്നും ആലേഖനം ചെയ്തിട്ടില്ല. ടുട്ടൻഖാമുനുമായി ബന്ധപ്പെട്ട ശാപങ്ങളുടെ തെളിവുകൾ വിരളമായി കണക്കാക്കപ്പെടുന്നു. അതിനാൽ ഡൊണാൾഡ് ബി. റെഡ്ഫോർഡ് ഇതിനെ "ശുദ്ധമായ അസംബന്ധം " ആയി കണ്ടു.
ശവകുടീര ശാപങ്ങൾ
ശവകുടീരങ്ങളുമായി ബന്ധപ്പെട്ട ശാപങ്ങൾ വളരെ അപൂർവമാണ്. ഒരുപക്ഷേ അത്തരം വിശ്വാസം അചിന്തനീയവും രേഖാമൂലം രേഖപ്പെടുത്താൻ പോലും അപകടകരവുമായിരുന്നു. പഴയ സാമ്രാജ്യ കാലഘട്ടത്തിലെ സ്വകാര്യ ശവകുടീരങ്ങളിലാണ് ഇവ മിക്കപ്പോഴും സംഭവിക്കുന്നത്. അങ്ക്‌തിഫിയുടെ (9–10-ാം രാജവംശം) ശവകുടീരത്തിൽ ഈ മുന്നറിയിപ്പ് അടങ്ങിയിരിക്കുന്നു: “ഈ ശവപ്പെട്ടിയിൽ തിന്മയോ ദുഷ്ടതയോ ചെയ്യുന്ന ഏതൊരു ഭരണാധികാരിയും ... അവൻ വാഗ്ദാനം ചെയ്യുന്ന സാധനങ്ങളൊന്നും ഹെമൻ ([ഒരു പ്രാദേശിക ദേവൻ]) സ്വീകരിക്കാതിരിക്കാം, അവന്റെ പിൻതുടർച്ചക്കാരൻ അവകാശിയല്ല ". ഖേന്തിക ഇഖെഖിയുടെ (9-10-ാം രാജവംശം) ശവകുടീരത്തിൽ ഒരു ലിഖിതമുണ്ട്: "എന്റെ ശവകുടീരത്തിൽ പ്രവേശിക്കുന്ന എല്ലാവരേയും സംബന്ധിച്ചിടത്തോളം ... അശുദ്ധമായത് ... ന്യായവിധി ഉണ്ടാകും ... അവനു അന്ത്യമുണ്ടാകും ... പക്ഷിയെപ്പോലെ ഞാൻ അവന്റെ കഴുത്ത് പിടിക്കും ... എന്നെക്കുറിച്ചുള്ള ഭയം അവനിൽ എറിയും ".
പഴയ സാമ്രാജ്യ കാലഘട്ടത്തിനു ശേഷമുള്ള ശാപങ്ങൾ കൂടുതൽ കഠിനമാണെങ്കിലും ചിലപ്പോഴൊക്കെ തോത്തിന്റെ കോപം അല്ലെങ്കിൽ സെഖെമെറ്റിന്റെ സംഹാരം എന്നിവയെ കാണിക്കുന്നു. ഒരു ശാപത്തിന്റെ ഒരു ഉദാഹരണം സാഹി ഹവാസ് ഉദ്ധരിക്കുന്നു: "ഒരു ഫറവോന്റെ അന്ത്യനിദ്ര ശല്യപ്പെടുത്തുന്നവർ ശപിക്കപ്പെട്ടവരാണ്. ഈ ശവകുടീരത്തിന്റെ മുദ്ര തകർക്കുന്നവർ ഒരു ഡോക്ടർക്കും നിർണ്ണയിക്കാൻ കഴിയാത്ത ഒരു രോഗത്താൽ മരണത്തെ നേരിടും."
അവലംബം
വർഗ്ഗം:വിശ്വാസങ്ങൾ വർഗ്ഗം:ഈജിപ്ഷ്യൻ ഐതിഹ്യങ്ങൾ വർഗ്ഗം:പുരാവൃത്തം
ശാന്തിതീരം
ശാന്തിതീരം
മലപ്പുറം ജില്ലയുടെ ആസ്ഥാനമായ മലപ്പുറത്ത് സിവില് സ്റ്റേഷനു സമീപം നിലകൊള്ളുന്ന ഒരു വിനോദ സഞ്ചാര കേന്ദ്രമാണ് ശാന്തിതീരം. കടലുണ്ടിപ്പുഴയുടെ തീരത്താണ് ഈ വിനോദ സഞ്ചാര മേഖല സ്ഥിതി ചെയ്യുന്നത്.
വർഗ്ഗം:മലപ്പുറം ജില്ലയിലെ വിനോദസഞ്ചാരകേന്ദ്രങ്ങൾ
അംജത് സാബ്രി
പാകിസ്താനിലെ പ്രശസ്ത കവ്വാലി ഗായകനായിരുന്നു അംജത് സാബ്രി. കറാച്ചി യിലെ ലിയാഖത്താബാദ് പ്രദേശത്തുവച്ച് 2016 ജൂണിൽ മോട്ടോർ സൈക്കിളിലെത്തിയ അജ്ഞാതരുടെ വെടിയേറ്റ് മരിച്ചു. പ്രശസ്ത കവ്വാലി ഗായകൻ ഗുലാം ഫരീദ് സാബ്രി യുടെ മകനാണ്. കവ്വാലി സംഗീതവുമായി ബന്ധപ്പെട്ട് പ്രശസ്ത കുടുംബമാണ് ഇവരുടേത്. ഗുലാം ഫരീദ് സാബ്രിയും സഹോദരൻ ഹാജി മക്ബൂൽ അഹമ്മദ് സാബ്രിയും ചേർന്നാണ് സംഗീത പരിപാടിപാടികൾ നടത്തിയിരുന്നത്.
ദൈവങ്ങളെ നിന്ദിക്കുന്ന വിധത്തിൽ ഗാനങ്ങൾ ആലപിച്ചെന്ന ആരോപണത്തിൽ 2014 ൽ സാബ്രിക്കെതിരെ കേസെടുത്തിരുന്നു.
അവലംബം
വർഗ്ഗം:പാകിസ്താനി ഗായകർ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:കവ്വാലി ഗായകർ വർഗ്ഗം:1970-ൽ ജനിച്ചവർ
മ്യൂണിക്ക്
തെക്കുപടിഞ്ഞാറൻ ജർമ്മനിയിലെ ഒരു വലിയ പട്ടണമാണ് മ്യൂണിക്ക് അഥവാ മ്യൂണിച്ച് (ജർമ്മൻ: മ്യുഞ്ചൻ; München). കൂടാതെ ബയേൺ സംസ്ഥാനത്തിന്റെ തലസ്ഥാനവും ജർമ്മനിയിലെ മൂന്നാമത് ഏറ്റവും വലിയ നഗരവും കൂടിയാണ്. സാങ്കേതികം, ബിസിനസ്സ്, കല, വിദ്യാഭ്യാസം, വിനോദസഞ്ചാരം, തുടങ്ങിയവയുടെ കേന്ദ്രമായ ഈ നഗരം ബയേൺ മ്യൂണിക്ക് ഫുട്ബോൾ ക്ലബ്ബിന്റെയും ബി.എം.ഡബ്ല്യു., സീമൻസ് കമ്പനികളുടെയും ആസ്ഥാനവുമാണ്.
പുറത്തേയ്ക്കുള്ള കണ്ണികൾ
വർഗ്ഗം:ഒളിമ്പിക്സ് മത്സരങ്ങൾക്ക് ആതിഥ്യം വഹിച്ച നഗരങ്ങൾ വർഗ്ഗം:ജർമ്മനിയിലെ നഗരങ്ങൾ വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ
ഗോൾഡ് കോസ്റ്റ് ലോഞ്ച്
കോ-പ്രൊഡ്യൂസർ ഈസി യാമോവിനൊപ്പം പാസ്കൽ അക്ക സംവിധാനം ചെയ്ത 2020 ലെ ഘാന സിനിമയാണ് ഗോൾഡ് കോസ്റ്റ് ലോഞ്ച്.
സംഗ്രഹം
ക്രിമിനൽ പശ്ചാത്തലമുള്ള ഒരു കുടുംബത്തെ സർക്കാർ പിടികൂടുന്നതിന് മുമ്പ് കുറ്റകൃത്യങ്ങളും അഴമതിയും നിർമ്മാർജ്ജനം ചെയ്യാൻ അറിയിക്കുന്നു.
സാഗരം ശാന്തം
പ്രേംദേവാസ് ഫിലിംസിന്റെ ബാനറിൽ പി.ജി. വിശ്വംഭരൻ നിർമ്മിച്ച് അദ്ദേഹത്തിന്റെ തന്നെ സംവിധാനത്തിൽ 1983ൽ പ്രദർശനത്തിനെത്തിയ മലയാള ചലച്ചിത്രമാണ് സാഗരം ശാന്തം. സാറാ തോമസിന്റെ കഥയ്ക്കു ജോൺ പോൾ തിരക്കഥയും സംഭാഷണവുമെഴുതി. ഈ ചിത്രത്തിൽ മമ്മൂട്ടി, നെടുമുടി വേണു, ശാന്തികൃഷ്ണ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.
അവലംബം
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:തമ്പി-ദേവരാജൻ ഗാനങ്ങൾവർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം: വർഗ്ഗം: കെ.ശങ്കുണ്ണി വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾവർഗ്ഗം:ബഹദൂർ അഭിനയിച്ച ചലച്ചിത്രങ്ങൾവർഗ്ഗം:സുകുമാരി അഭിനയിച്ച ചലച്ചിത്രങ്ങൾ
പാലിയോജീൻ
കൈനോസോയികിലെ ആദ്യ ഭൂമിശാസ്ത്ര കാലഘട്ടമാണ് പാലിയോജീൻ (Paleogene). ഇത് 66 ദശലക്ഷം വർഷങ്ങൾക്ക് മുമ്പ് തുടങ്ങി 23 ദശലക്ഷം വർഷം മുൻപ് അവസാനിക്കുന്നു.
പാലിയോജീനിൽ പാലിയോസീൻ ഇയോസീൻ ഒലിഗോസീൻ എന്നിങ്ങനെ മൂന്ന് ഘട്ടങ്ങൾ ഉണ്ടായിരുന്നു.
കാലാവസ്ഥ
പാലിയോജീന്റെ ആരംഭത്തിൽ കാലാവസ്ഥ ഇന്നത്തെ കാലാവസ്ഥയെ അപേക്ഷിച്ച് വളരെ ചൂടുള്ളതും ആർദ്രതയുള്ളതുമായിരുന്നു. ഭൂമിയുടെ പരമാവധി ഭാഗങ്ങൾ ഉഷ്ണമേഖലയോ അല്ലെങ്കിൽ മിതോഷ്ണമേഖലയോ ആയിരുന്നു.
ജൈവവൈവിധ്യം
സസ്യജന്തുജാലങ്ങളുടെയും പക്ഷിമൃഗാദികളും നിലവിൽ കാണുന്ന രൂപത്തിലേക്ക് മാറാൻ തുടങ്ങിയത് ഈ കാലഘട്ടത്തിലാണ്. ആഗോള കാലാവസ്ഥയിലെ മാറ്റങ്ങൾ ജൈവവൈവിധ്യത്തിന്റെ മാറ്റങ്ങൾക്ക് പ്രോത്സാഹനമായി.
അവലംബം
വർഗ്ഗം:ഭൂഗർഭശാസ്ത്രം വർഗ്ഗം:യുഗങ്ങൾ
തുറന്ന താരവ്യൂഹം
ഒരു തന്മാത്രാ മേഘത്തിൽ നിന്ന് ഏതാണ്ട് ഒരേ കാലത്ത് രൂപം കൊണ്ട നക്ഷത്രത്തങ്ങളുടെ കൂട്ടമാണ് തുറന്ന താരവ്യൂഹം. ഇതിൽ ആയിരത്തിലേറെ നക്ഷത്രങ്ങൾ ഉണ്ടായിരിക്കും. ആകാശഗംഗയിൽ 1100 തുറന്ന താരവ്യൂഹങ്ങളെയാണ് ഇതുവരെയായി കണ്ടെത്തിയിട്ടുള്ളത്. ഇതുവരെയും കണ്ടെത്താത്തവ ഇതിലേറെ ഉണ്ടാവുമെന്നു കരുതപ്പെടുന്നു. വളരെ ദുർബലമായ ഗുരുത്വബലം കൊണ്ടാണ് ഇവ തമ്മിൽ പരസ്പരം ബന്ധിപ്പിക്കപ്പെട്ടിരിക്കുന്നത്. ഇതു കാരണം മറ്റു കൂട്ടങ്ങളുമായോ മേഘങ്ങളുമായോ കൂട്ടിയിടിക്കുമ്പോൾ ഇവയിൽ നിന്നും ചില നക്ഷത്രങ്ങൾ ചിതറിപ്പോകുകയും ഗാലക്സിയുടെ മറ്റു ഭാഗങ്ങളിലേക്ക് കൂട്ടിച്ചേർക്കപ്പെടുകയും ചെയ്യാറുണ്ട്. ഗോളീയ താരവ്യൂഹങ്ങളെ അപേക്ഷിച്ച് വളരെ കുറഞ്ഞ ആയുർദൈഘ്യം മാത്രമേ തുറന്ന താരവ്യൂഹങ്ങൾക്കുള്ളു. സർപ്പിള ഗാലക്സികളിലും രൂപരഹിത ഗാലക്സികളിലും മത്രമേ തുറന്ന താരവ്യൂഹങ്ങളെ കണ്ടെത്തിയിട്ടുള്ളു.
അവലംബം
വർഗ്ഗം:നക്ഷത്ര വ്യൂഹങ്ങൾ
പകരുന്ന രോഗങ്ങളുടെ പട്ടിക
പകരുന്ന രോഗങ്ങളുടെ പട്ടിക പേരിനനുസരിച്ച് ക്രമീകരിച്ചിരിച്ചിരിക്കുന്നു.
പ്രസക്തമായതും നമ്മുടെ നാട്ടിൽ കാണപ്പെടുന്നതുമായ രോഗങ്ങളുടെ പട്ടികയാണിത്:
ബി.വി. നാഗരത്ന
നിലവിൽ സുപ്രീം കോടതിയിലെ വനിത ന്യായാധിപയാണ് ബെൻഗളൂരു വെങ്കിടരാമയ്യ നാഗരത്ന. 1962 ഒക്ടോബർ 30ന് കർണാടകയിലെ പാണ്ഡവപുരയിൽ ജനിച്ച ഇദ്ദേഹം 2008 മുതൽ 2021 വരെ കർണാടക ഹൈക്കോടതിയിൽ ജഡ്ജി ആയിരുന്നു. മുൻ സുപ്രീം കോടതി ചീഫ് ജസ്റ്റിസ് ആയിരുന്ന ഇ എസ് വെങ്കിടരാമയ്യയുടെ മകൾ ആണു ബി വി നാഗരത്ന. 2009ൽ കർണാടക ഹൈക്കോടതിയിൽ വെച്ച് ചില അഭിഭാഷകരാൽ തടയപ്പെട്ടതിനെ തുടർന്നാണു ഇദ്ദേഹം മാധ്യമ ശ്രദ്ധ നേടുന്നത്. വളരെയധികം പ്രധാന്യം നേടിയ കേസുകളിൽ ഇദ്ദേഹം വിധിപ്രസ്താവം നടത്തിയിട്ടുണ്ട്.
ജീവിതവും വിദ്യാഭ്യാസവും
ബി വി നാഗരത്നയുടെ പിതാവ് ഇ എസ് വെങ്കിടരാമയ്യ 19ആം ഇന്ത്യ യിലെ സുപ്രീം കോടതി ചീഫ് ജസ്റ്റിസ് ആയിരുന്നു. ഇദ്ദേഹം ഡൽഹി യൂനിവേഴ്സിറ്റിയിലാണ് നിയമബിരുദം നേടിയത്.
ഔദ്യോഗികജീവിതം
1987ൽ ബി വി നാഗരത്ന കർണാടക ബാർ കൌൺസിലിൽ എൻറോൾ ചെയ്തു. 2008ൽ ആണു കർണാടക ഹൈക്കോടതിയിൽ അഡീഷണൽ ജഡ്ജി ആയി നിയമിതയാകുന്നത്. 2010 ഫെബ്രുവരി 17നു പെർമനൻറ്റ് ജഡ്ജിയായി സ്ഥാനമേറ്റു.
2021 ആഗസ്റ്റ് 26നു സുപ്രീം കോടതി ജഡ്ജിയായി ഇദ്ദേഹം നിയമിതയായി. 2027ൽ ഇന്ത്യ യിലെ ആദ്യ വനിത ചീഫ് ജസ്റ്റിസ് ആയി സ്ഥാനമേൽക്കാൻ സാധ്യത കൽപ്പിക്കപ്പെടുന്ന ആൾ ആണു ബി വി നാഗരത്ന.
വർഗ്ഗം:ഇന്ത്യയിലെ ന്യായാധിപന്മാർ
വെസ്റ്റേൺ ടാർസിയർ
ബോർണിയോ,സുമാത്ര എന്നീ ദ്വീപുകളിലും പരിസര പ്രദേശങ്ങളിലും കാണപ്പെടുന്ന പ്രൈമേറ്റ് ആണ് വെസ്റ്റേൺ ടാർസിയർ. ഇത് Horsfield's tarsier എന്ന പേരിലും അറിയപ്പെടുന്നു.
സവിശേഷതകൾ
ഇതിന്റെ കണ്ണുകൾ ഇതിന്റെ തലച്ചോറിനെക്കാൾ വലുതാണ്‌. കണ്ണുകൾ ശരീര ഭാരത്തിന്റെ പത്തിലൊന്ന് വരും. ഇത് രാത്രിയിൽ ഇരതേടുന്നു. ഇത്ര വലിയ കണ്ണുകൾ ഉണ്ടായിട്ടും, ഇരതേടുന്നത് പുറപ്പെടുവിക്കുന്ന ശബ്ദത്തിന്റെ പ്രതിധ്വനി കേട്ടിട്ടാണ്. മികച്ച ചാട്ടക്കാരൻ കൂടിയാണ് ഇവൻ. സ്വന്തം ശരീരത്തിന്റെ നാല്പതു മടങ്ങ് ദൂരം വരെ ഇതിനു ചാടിക്കടക്കാൻ കഴിയും. തല 180 ഡിഗ്രി വരെ തിരിക്കാനും ഇവന് കഴിയും. ഇത്രയൊക്കെ കഴിവുകൾ ഇതിനു ഉണ്ട് എങ്കിലും വന നശീകരണം മൂലം ഉണ്ടായ ആവാസ ശോഷണം കാരണം ഇതിന്റെ നിലനില്പ് ഇന്ന് അപകടത്തിലാണ്.
അവലംബം
Wildlife As Canon Sees It. http://www.wildlifebycanon.com/#/western-tarsier/
വർഗ്ഗം:ബോർണിയോയിലെ സസ്തനികൾ വർഗ്ഗം:ബ്രൂണൈയിലെ സസ്തനികൾ വർഗ്ഗം:മലേഷ്യയിലെ സസ്തനികൾ വർഗ്ഗം:ഇന്തോനേഷ്യയിലെ സസ്തനികൾ വർഗ്ഗം:ടാർസിയറുകൾ
ഫോർഡിസം
സിദ്ധാന്തം
ഉല്പാദനരംഗത്ത് തൊഴിലാളികളുടെ പ്രാധാന്യം കുറച്ചുകൊണ്ടുവരാവുന്ന രീതിയിൽ ഉല്പന്നഭാഗങ്ങൾ ഏകീകൃതമായ രീതിയിൽ കുറഞ്ഞ ചെലവിൽ വൻതോതിൽ നിർമ്മിച്ചെടുക്കുകയും, തൊഴിലാളികൾക്ക് തന്നെ അവ സ്വന്തമാക്കാവുന്ന തരത്തിലുള്ള വേതനം ഉറപ്പുവരുത്തുകയും ചെയ്യുക എന്നതാണ് ഫോർഡിസം കൊണ്ട് ഉദ്ദേശിക്കുന്നത്.
വ‌ൻതോതിലുള്ള ഉല്പാദനം വഴി ഉല്പന്നത്തിന്റെ വില നിയന്ത്രിക്കാനും സാമ്പത്തിക വളർച്ച കൈവരിക്കാനും കഴിയും. അവിദഗ്ദ തൊഴിലാളികളെക്കൊണ്ട് യന്ത്രങ്ങളുടെയും ഏകീകരിക്കപ്പെട്ട തൊഴിൽ രീതിയുടെയും സഹായത്താൽ ഇത് സാധിക്കുമെന്ന് ഹെൻറി ഫോർഡ് തെളിയിച്ചു. വാഹനനിർമ്മാണരംഗത്താണ് ഇത് നിലവിൽ വന്നതെങ്കിലും ഇതിന്റെ തത്വങ്ങൾ ഏത് ഉല്പാദനരംഗങ്ങളിലും പ്രായോഗികമാക്കിത്തുടങ്ങി.
പ്രധാനതത്വങ്ങൾ താഴെക്കാണാം,
സങ്കീർണ്ണമായ ഘടകങ്ങളെ വിഭജിച്ചുകൊണ്ട് ലളിതമാക്കുകയും ഉപകരണങ്ങളുടെയും യന്ത്രങ്ങളുടെയും സഹായത്തോടെ പൂർത്തീകരിക്കുകയും അസംബ്ലി ലൈൻ വഴി പരസ്പരം ഘടിപ്പിക്കുകയും ചെയ്തുകൊണ്ട് ഫോർഡ് മോട്ടോർസിൽ ഈ സിദ്ധാന്തം ഫലപ്രദമായി നടപ്പിലായി.
ഗ്രന്ഥസൂചിക
വർഗ്ഗം:സിദ്ധാന്തങ്ങൾ
ഗ്രേ ക്രൌൺഡ് ക്രേൻ
സാരസങ്ങളുടെ കുടുംബത്തിൽ ഏറ്റവും പുരാതന കാലം മുതൽ നിലവിൽ വന്ന പക്ഷിയാണ് ഗ്രേ ക്രൌൺഡ് ക്രേൻ. Balearica regulorum എന്ന ശാസ്ത്ര നാമത്തിൽ അറിയപ്പെടുന്ന ഇത് Eocene കാലം മുതൽ ജീവിച്ചിരുന്നതായി ഫോസിൽ പഠനങ്ങൾ സൂചിപ്പിക്കുന്നു.
സവിശേഷതകൾ
വൃത്താകൃതിയിലുള്ള കൂടുകൾ നിർമ്മിക്കുന്ന ഇവയുടെ മുട്ടകൾ 31 ദിവസം കൊണ്ട് വിരിയുന്നു. ആൺ പക്ഷിയും പെൺ പക്ഷിയും അടയിരിക്കുന്നു. ആവാസ സ്ഥാനങ്ങളുടെ നാശം നിമിത്തം ഈ പക്ഷികൾ ഇന്ന് അപകടത്തിലാണ്. ഇതുവരെ ഉള്ള കണക്ക് പ്രകാരം 50,000 - 64,000 ഗ്രേ ക്രൌൺഡ് ക്രേൻ പക്ഷികളേ ഇന്ന് ജീവിച്ചിരിക്കുന്നുള്ളൂ.
കാവുങ്കൽ ചാത്തുണ്ണിപ്പണിക്കർ
കേരളീയനായ കഥകളി കലാകാരനാണ് കാവുങ്കൽ ചാത്തുണ്ണിപ്പണിക്കർ. കേന്ദ്ര സംഗീത നാടക അക്കാദമി പുരസ്കാരവും സംസ്ഥാന സർക്കാരിൻറെ കഥകളി പുരസ്കാരവും ഉൾപ്പടെ നിരവധി പുരസ്കാരങ്ങൾ ലഭിച്ചിട്ടുള്ള അദ്ദേഹത്തെ 2006 ൽ ഭാരത സർക്കാർ നാലാമത്തെ പരമോന്നത സിവിലിയൻ ബഹുമതിയായ പത്മശ്രീ നൽകി ആദരിച്ചിട്ടുണ്ട്.
ജീവിതരേഖ
1922 ൽ തൃശ്ശൂർ ജില്ലയിൽ വടക്കഞ്ചേരിക്കടുത്ത് നെല്ലുവായിൽ ജനനം. ജീവിതകാലത്തിൻ്റെ ഭൂരിഭാഗവും കേരളത്തിന് വെളിയിലായിരുന്ന അദ്ദേഹം 1985- ൽ കേരളത്തിൽ തിരിച്ചെത്തി.
മരണം
തളർവാതം ബാധിച്ച്‌ ആറുവർഷമായി ചികിത്സയിലായിരുന്ന അദ്ദേഹം 2007 നവംബർ 27 ന് തൃശ്ശൂരിലെ സ്വകാര്യ ആശുപത്രിയിൽ വെച്ച് അന്തരിച്ചു.
കഥകളി രംഗത്ത്
ഗുരു കാവുങ്കൽ ശങ്കരപ്പണിക്കർ തുടക്കം കുറിച്ച‌ കഥകളിയിലെ കാവുങ്കൽ കളരിയുടെ അവസാനത്തെ കണ്ണിയാണ്‌ കാവുങ്കൽ ചാത്തുണ്ണി പണിക്കർ. 1933 -ൽ, പതിനൊന്നാം വയസ്സിൽ, അമ്മാവനായ ശങ്കരപ്പണിക്കരുടെ ശിക്ഷണത്തിൽ അദ്ദേഹം കഥകളി പഠിക്കാൻ തുടങ്ങി, അവിടെ അദ്ദേഹം മൂന്ന് വർഷം താമസിച്ചു, പിന്നീട് കടമ്പൂർ ഗോപാലൻ നായരുടെ കീഴിൽ. 1936 -ൽ 14 -ആം വയസ്സിലായിരുന്നു അദ്ദേഹത്തിന്റെ അരങ്ങേറ്റം. 20 വയസ്സുള്ളപ്പോൾ അദ്ദേഹം സ്വന്തമായി ഒരു ട്രൂപ്പ് രൂപീകരിച്ചു. ശാസ്ത്രീയ നൃത്തത്തിൽ കഥകളിയുടെ അംശങ്ങൾ ചേർത്ത്‌ അദ്ദേഹം ധാരാളം സൃഷ്ടികൾ നടത്തിയിട്ടുണ്ട്. ഇദ്ദേഹത്തിന്റെ 'കല്യാണ സൗഗന്ധികം', 'തോരണയുദ്ധം' എന്നിവയിലെ ഹനുമാൻ, 'ദുര്യോധന വധത്തിലെ' രൗദ്രഭീമൻ, 'നളചരിതം', 'കിരാതം' എന്നിവയിലെ വേട്ടക്കാരൻ തുടങ്ങിയ വേഷങ്ങൾ പ്രശസ്തങ്ങളാണ്‌.
1947 -ൽ പണിക്കരും സംഘവും തമിഴ്നാട്ടിലെ ഊട്ടിയിൽ ഒരു പ്രകടനം നടത്തി, അവിടെ വെച്ച് ഇന്ത്യൻ ശാസ്ത്രജ്ഞനായ വിക്രം സാരാഭായിയെയും അദ്ദേഹത്തിന്റെ ഭാര്യയും പ്രശസ്ത നർത്തകിയും ദർപ്പണ അക്കാദമിയുടെ സ്ഥാപകയുമായ മൃണാളിനി സാരാഭായിയെയും കാണാൻ അവസരം ലഭിച്ചു. അടുത്ത വർഷം പണിക്കർക്ക് മൃണാളിനി സാരാഭായിയിൽ നിന്ന് ദർപ്പണയുടെ പ്രിൻസിപ്പലായി ചേരാനുള്ള ക്ഷണം ലഭിച്ചു. 1985 -ൽ വിരമിക്കുന്നതുവരെ അദ്ദേഹം ദർപ്പണയിൽ തുടർന്നു. 1985- ൽ കേരളത്തിൽ തിരിച്ചെത്തിയശേഷം 1991 മുതൽ 1995 വരെ തൃശ്ശൂരിൽ സ്വന്തമായി ഒരു കളരി നടത്തിയിരുന്നു.
കുടുംബം
ഭാര്യ ദേവകി, ദേവിക, ദേവേശ് എന്നിവർ മക്കൾ.
അവലംബം
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ വർഗ്ഗം:കഥകളിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:കഥകളിക്കുള്ള കേരളസംസ്ഥാന പുരസ്കാരം ലഭിച്ചവർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
രുഗ്മ
അവലംബം
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ
എലിസബത്ത് ഗാരെറ്റ് ആൻഡേഴ്സൻ
മുൻകാലജീവിതം
1836 ജൂൺ 9 ന് ലണ്ടനിലെ വൈറ്റ് ചാപെലിൽ സഫ്ലോക്കിലെ ലീൻസ്റ്റണിലുള്ള ന്യൂസൺ ഗാരെറ്റിന്റെയും (1812–1893) ലണ്ടനിലെ ലൂയിസ നീ ഡണൽന്റെയും (1813–1903)11 മക്കളിൽ രണ്ടാമത്തെ പുത്രിയായി ജനിച്ചു. പതിനേഴാം നൂറ്റാണ്ടിന്റെ ആരംഭം മുതൽ ഗാരെറ്റിന്റെ പൂർവികർ ഈസ്റ്റ് സഫ്ലോക്കിലെ ഇരുമ്പുജോലിക്കാരായിരുന്നു. മൂന്നു മക്കളിൽ ഇളയവനായിരുന്നു ന്യൂസൺ. അക്കാദമികമായി പിന്നിലായിരുന്നു. എന്നിരുന്നാലും കുടുംബത്തിന്റെ സംരംഭക മനോഭാവം അദ്ദേഹത്തിനുണ്ടായിരുന്നു. സ്കൂൾ വിദ്യാഭ്യാസം പൂർത്തിയായപ്പോൾ ലീൻസ്റ്റൺ പട്ടണത്തിന് വളരെക്കുറച്ച് മാത്രമേനൽകാൻ കഴിയുകയുള്ളൂവെന്ന് മനസ്സിലാക്കിയ ന്യൂസൺ ലീൻസ്റ്റൺ ഉപേക്ഷിച്ച് ലണ്ടനിലേക്ക് പോയി. അവിടെവെച്ച് അദ്ദേഹം സഹോദരൻറെ ഭാര്യാ സഹോദരി സഫ്ലോക്ക് വംശത്തിലെ ഒരു സത്രസൂക്ഷിപ്പുകാരന്റെ മകളായ ലൂയിസ ഡണ്ണെലുമായി പ്രണയത്തിലായി. വിവാഹശേഷം, ദമ്പതികൾ വൈറ്റ് ചാപ്പലിലെ 1 കോമേഴ്സ്യൽ റോഡിലെ പലിശയ്ക്ക് പണം കടം കൊടുക്കുന്ന കടയിൽ താമസിച്ചു.
പുറത്തേയ്ക്കുള്ള കണ്ണികൾ
വർഗ്ഗം:1917-ൽ മരിച്ചവർ വർഗ്ഗം:1836-ൽ ജനിച്ചവർ വർഗ്ഗം:ഇംഗ്ലീഷ് വനിതാ സമ്മതിദാനാവകാശ പ്രവർത്തകർ വർഗ്ഗം:ഇംഗ്ലീഷ് വനിതാ ഡോക്ടർമാർ
നന്ദനന്ദന വേണുനാദ
അന്നമാചാര്യ ഭടിയാർ രാഗത്തിൽ ചിട്ടപ്പെടുത്തിയ ഒരു കൃതിയാണ് നന്ദനന്ദന വേണുനാദ.
ചരണം
രാമ രാമ ഗോവിന്ദ ! രവി ചന്ദ്ര ലോചന കാമ കാമ കലുഷ വികാര വിദൂര ധാമ ധാമ വിഭവത് പ്രതാപ രുപ ധനുജ നിർദുമ ധാമകരണ ചതുര ഭാവ ഭജ്ഞന (നന്ദ)
അർത്ഥം
ഹേ! നന്ദനന്ദന! രാമ! ഗോവിന്ദ! രവി ചന്ദ്രന്മാർ കണ്ണുകളായിട്ടുള്ളവനേ! ഗോവർദ്ധന ധാരാ! കാമ കലുഷിത വികാരങ്ങൾക്ക് അതീതനായിട്ടുള്ളവനെ! പരമ പരാത്പര! പരമേശ്വര! വാസുദേവ! വെങ്കടേശ്വര ഹരേ! പന്നഗശയനാ! ഭഗവാനിൽ അചഞ്ചല വിശ്വാസമർപ്പിക്കുകയും ഭഗവാനായി എല്ലാം സമർപ്പിക്കുകയും ചെയ്യുന്നവർക്ക് മോക്ഷം ലഭിക്കുമെന്നത് ഉറപ്പായി വിശ്വസിക്കാവുന്ന വസ്തുതയത്രെ!
റോക്ക് പ്ടാർമിഗൻ
ഗ്രൗസ് കുടുംബത്തിലെ ഒരു ഇടത്തരം ഗെയിംബേർഡ് ആണ് റോക്ക് പ്ടാർമിഗൻ. (Lagopus muta) യുകെയിലും കാനഡയിലും പ്ടാർമിഗൻ എന്നാണ് ഇത് അറിയപ്പെടുന്നത്. കാനഡയിലെ നുനാവട് പ്രദേശത്തിന്റെ ഔദ്യോഗിക പക്ഷിയും ന്യൂഫൗണ്ട് ലാൻഡ്, കാനഡ, ലാബ്രഡോർ എന്നീ പ്രവിശ്യകളുടെ ഔദ്യോഗിക ഗെയിം പക്ഷിയുമാണ്. ജപ്പാനിൽ ഇതിനെ റൈച്ചെ (雷鳥) എന്ന് വിളിക്കുന്നു. അതിനർത്ഥം "ഇടി പക്ഷി" ("thunder bird") എന്നാണ്. ഗിഫു, നാഗാനോ, ടോയാമ പ്രിഫെക്ചർ എന്നീ പ്രദേശങ്ങളുടെ ഔദ്യോഗിക പക്ഷിയായ റോക്ക് പ്ടാർമിഗൻ രാജ്യവ്യാപകമായി സംരക്ഷിത ഇനമായി കണക്കാക്കുന്നു.
പ്രവിശ്യാ പക്ഷി
കാനഡയിലെ നുനാവടിലെ ഔദ്യോഗിക പ്രദേശിക പക്ഷിയാണ് റോക്ക് പ്ടാർമിഗൻ ഇതിൻറെ ഇനുക്റ്റിറ്റുട്ട് പേര് ᐊᕐᑭᒡᒋᖅ ᐊᑕᔪᓕᒃ, അക്കിഗ്ഗിക്ക് അറ്റാജുലിക് എന്നാണ്. ന്യൂഫൗണ്ട് ലാൻഡിലെയും ലാബ്രഡോറിലെയും ഔദ്യോഗിക ഗെയിം പക്ഷിയാണിത്.
പുറം കണ്ണികൾ
വർഗ്ഗം:പ്രത്യേക പ്രകൃതി സ്മാരകങ്ങൾ വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ വർഗ്ഗം:കളിപക്ഷികൾ